
በሀገራችንን የመንግስት አገልግሎት አስተዳደር ሥርዓት ግንባታ ከ118 ዓመታት በላይ ቢቆጠርም ፣ ከቆይታው አንጻር በሚጠበቀው ደረጃ ላይ አልደረሰም። ምንም እንኳን የተለያዩ ማሻሻያዎች ቢደረጉም፣ ዘመኑን የሚዋጁ ለውጦች ማምጣት ያልተቻለ ሲሆን  በዚህም ዘርፉ ውስብስብ ችግሮች አሉ። በዋነኝነት የሚታየው ችግር የማስፈጸም አቅም ማነስ ነው። ይኸውም የልማትና ስትራቴጅካዊ የሪፎም እቅድ በታቀደው ጊዜና ጥራት አሟልቶ መፈጸም አለመቻል ነው። ይህ ችግር በክልላችን እድገትና በዜጎች እርካታ ላይ አሉታዊ ተጽእኖ እያሳደረ ይገኛል።
እነዚህን ችግሮች ለመፍታት የክልሉ መንግስት የአገልግሎትና አስተዳደር ፍኖተ ካርታ አውጥቶ ወደ ትግበራ ገብቷል። ይህን የሪፎርም ፍኖተ ካርታ በውጤታማነት ለመተግበር የሚያስችል ይህ የሪፎርም ትግበራ አመራር ስትራቴጂ ተዘጋጅቷል። ስትራቴጂው በገቢር-ነበብ አመራር፣ ተቋም ግንባታ፣ እንዲሁም የሀብትና ምሁራን ማፈላለግና አጠቃቀም ላይ ያተኩራል።
ይህ የሪፎርም ትግበራ አመራር ስትራቴጂ ሰነድ በሁለት ምዕራፎች የተዘጋጀ ሲሆን ፣ እያንዳንዱ ምዕራፍ ነባራዊ ሁኔታ፣ ጽንሰ ሀሳብ፣ ስትራቴጂያዊ ጉዳዮች፣ አስፈላጊነት ፣ ዓላማ ፣ መርሆዎች ፣ ግቦች ፣ የማስፈጸሚያ ስልቶች ፣ ቁልፍ የአፈጻጸም አመላካቾች እና የክትትልና ግምገማ ሥርዓትንና ተጠያቂነትን አካትቶ የዟል።
ምዕራፍ አንድ
የገቢር-ነበብ አመራር እና የተቋም ግንባታ
1. [bookmark: _bookmark1][bookmark: _Toc228357577]መነሻ ሁኔታ 
1.1 [bookmark: _bookmark2][bookmark: _Toc228357578]የጽንሰ-ሀሳብ ትንተና
የገቢር ነበብ አመራርና ተቋም ግንባታ በሦስት ዋና ዋና ርዕሰ-ጉዳዮች ማለትም በገቢር ነበብ አመራር ምንነትና አመጣጥ ፣ በተቋም ግንባታ እና በለውጥ አመራር ላይ ትኩረት በማድረግ ቀጥሎ የተመለከተው አጠር ያለ ማብራሪያ ቀርቧል፡፡ 
1.1.1 የገቢር-ነበብ አመራር
አመራር ወይም መሪነት የጋራ ግቦችን ወይም የጋራ ራዕይን ለማሳካት ሌሎችን የመምራት፣ ተጽዕኖ የማሳደር እና የማነሳሳት ሂደት ነው። ይህ ሂደት ግልጽ አቅጣጫ እና የረጅም ጊዜ ግቦችን ማስቀመጥ፣ የዓላማ ስሜት መፍጠር፣ እንዲሁም በግለሰቦች ወይም ቡድኖች መካከል ትብብርና መነሳሳትን ማጎልበት ያካትታል። መሪ ለውሳኔ ሰጪነት እና ለተቋማዊ ውጤት ኃላፊነቱን በመውሰድ፣ ሌሎችን በማነሳሳት የጋራ ጥረትን ወደ ስኬት ያንቀሳቅሳል እንዲሁም ተግዳሮቶችንና ለውጦችን ይመራል።
ሀ) የገቢር-ነበብ አመራር (Pragmatic Leadership) ፅንሰ-ሀሳብና ባህሪያት
የገቢር-ነበብ አመራር ጽንሰ-ሀሳብ ከ1870 ዓ.ም. ጀምሮ በአሜሪካ የተጀመረ ሲሆን ፍልስፍናው በቻርልስ ሳንደርስ ፒርሴ፣ በዊሊያም ጄምስ እና በጆን ዲዌ ተመራማሪዎች የተገነባና የተሻሻለ ነው። ይህ የአመራር ዘይቤ በሳይንሳዊ እውቀት፣ በተጨባጭ ልምድ እና ውጤቶች ላይ የተመሠረተ ነው። ገቢር ነበብ አመራር የነባራዊ ሁኔታ አውድን በመገንዘብ እቅድ ማዘጋጀትን፣ ቁልፍ ባለድርሻ አካላትን በመተንተን መለየትን፣ የሥራ ወሰንን በትክክል መረዳትን፣ በተቀመጠው የጊዜ ገደብ መፈጸምን እና ውሳኔዎችን በመረጃ ላይ መሠረት በማድረግ ማከናወንን ያጠቃልላል።
ለ) ለመንግስት አገልግሎትና አስተዳደር ያለው ጠቀሜታ
ከመንግስት አገልግሎትና አስተዳደር አንጻር ገቢር ነበብ አመራር ጥብቅ ተልዕኮን የመፈጸም ዲሲፕሊንን በመከተል፣ ዘመኑ ከደረሰበት ደረጃ ጋር እኩል ለመጓዝ እንዲቻል ዘመናዊ የዲጂታል ሥርዓቶችን (እንደ ዓቢይ ዳታ፣ ሰው ሰራሽ አስተውሎት፣ የበይነመረብ ታዛዥ መሳሪያዎች እና ክላውድ ቴክኖሎጂ) በመጠቀም ሥራን ለማቀላጠፍ ዘወትር መማርን ይጠይቃል። በዚህ ዘይቤ መሪዎች በየደረጃው የሚያጋጥሙ ችግሮችን በመፍታት፣ በመንግስት የተነደፈ ፖሊሲን በግልጽ የትግበራ መሳሪያዎች በመደገፍ ወደ ተጨባጭ ውጤቶች ይቀይራሉ። ይህም ውጤታማ፣ ምላሽ ሰጪ እና ጠንካራ የመንግስት ተቋማትን ለመፍጠር ወሳኝ አስተዋጽኦ አለው።
1.1.2 የተቋም ግንባታ
ተቋም የሚለው ቃል በቀላሉ ሲተረጎም የተፈጠረበት ዓላማ /purpose/ ያለው እና ይህንንም ዓላማ በውጤታማነት ዳር ማድረስ ያስችለው ዘንድ የአሰራር ሥርዓት የተዘረጋለት እና የህግ ማዕቀፎች የተዘጋጀለት ድርጅትን ያመለክታል፡፡ በመሆኑም ተቋማዊ ብቃት (ችሎታ) የሚከተሉትን ያካትታል፡-
1) የሰው ኃይል፡- በተቋሙ ውስጥ ያሉ ሰራተኞች ያላቸው እውቀት፣ ችሎታ፣ እና ልምድ።
2) ተቋማዊ መሪነትና የተቋሙ የካበተ የአሰራር ስርዓት፦ ውጤታማ መሪ፣ ጠንካራ የመንግስት መዋቅሮችና የአስተዳደር ሥርዓቶች።
3) የተቋም የስራ ባህልና እሴቶች፦ ውስጣዊ ባህል፣ በተቋሙ ውስጥ የሚስተዋሉ የጋራ የሆኑ አመለካከቶች እና የጋራ የሆኑ እሴቶች በባህሪና ውሳኔ ላይ የሚያሳዩት ተፅእኖ።
4) ዕቅዶችን ለማስተግበር ተግባራቱ የሚከናወኑበት ሂደትና ስርዓት፦ ውጤታማ የውስጥ የሥራ ሂደቶች፣ የተሳለጡ ሥርዓቶች፣ እና ግልጽ የሥራ መመሪያዎች።
5) የተቋማዊ መሰረተ-ልማት:- ተቋሙ ስራውን ለመፈጸም የሚያስፈልጉ የሚታዩና የሚዳሰሱ ንብረቶችና የቴክኖሎጂ ሃብቶች።
6) የጸደቀ በጀትና ሌሎች ሀብቶች: ተቋሙ እና ፕሮግራሞቹ የሚደገፉበት በቂ የገንዘብ ምንጭ (የገንዘብ ድጋፍ) እና የፋይናንስ ሥርዓት።
7) በተቋሙ ስራን ለማቀላጠፍና ለማገዝ ዝግጁ የሆኑ ፋሲሊቲዎች፡- አገልግሎት ላይ ያሉ የቢሮ ህንጻዎችን፣ ምድረ-ግቢውን እና ተሽከርካሪዎች እና የቴክኖሎጂ መሰረተ ልማቶችን ያካትታል። በተጨማሪ ፓርኮችን፣ የመዝናኛ ማዕከላትን፣ የስብሰባና የውይይት ክፍሎችን፣ ቤተ መፃህፍቶችንና ዲጂታል ሀብቶችን፣ መጸዳጃ ክፍሎችን፣ ወዘተ ያካትታሉ።
የተቋም ግንባታ ውስብስብ ሂደት ሲሆን አስተዳደራዊ ሥርዓቶችን፣ ህጎችን፣ የባለድርሻ አካላትን አስተሳሰብና ባህሪ በመቀየር ተቋሙ ለተፈጠረለት ዓላማ እንዲኖር ማድረግ ነው። ዋና አላማው ዘላቂ ማዕቀፎችንና ሥርዓቶችን መፍጠር ሲሆን ሰውን፣ አደረጃጀትን፣ ቴክኖሎጅን፣ መሰረተልማትን፣ ፋይናንስን ማእከል ያደረገ የረዥም ጊዜ ሂደት ነው።
1.1.3 የለውጥ ኃይል
የለውጥ ኃይል ማለት በአንድ ተቋም ውስጥ ለውጥ እንዲመጣ የሚቀሰቅስ፣ የሚያበረታታ እና የሚያመቻች ግለሰብ ወይም ቡድን ነው። ኃላፊነቶቹ ለውጡን መምራት ፣ክትትል ማድረግና ግብረመልስ መስጠት ፣ የለውጥ ተቃውሞዎችን በመለየት መፍታት ፣ ስልጠና መስጠት ፣ ሰራተኞችን ማበረታታት፣ ሌሎች የለውጥ ስረዎችን በተቋም ውስጥ በመለየትና መምራት ናቸው።
1.1.4 የለውጥ አመራር
የለውጥ/ሪፎርም አመራር ማለት በአንድ ድርጅት/ተቋም ውስጥ የሚካሄዱ ለውጦችን የማቀድ፣ የመተግበር የመከታተል እና የመገምገም ሂደት ነው። የለውጥ አመራር በለውጥ ሂደት ውስጥ ተፈላጊውን ውጤት ለማግኘት የለውጥ መሳሪያዎችን፣ የለውጥ ሂደቶችን እና የለውጥ ክህሎቶችን መጠቀምን ያካትታል። የለውጥ አመራር ዓላማ ለውጡን ለማስፈጸም እና ሂደቱን ለመቆጣጠር እንዲሁም ሰዎች ከለውጥ ጋር እንዲላመዱ ለመርዳት ስትራቴጂዎችን ተግባራዊ የማድረግ ሂደት ነው። በዚህ መሰረት የለውጥ አመራር ማለት መሪዎች (የሪፎርም መሪዎች) የተከታዮቻቸውን ወይም የሥራ ባልደረቦቻቸውን ግንዛቤ፣ አመለካከት፣ እምነት እና ባህርይ በመቀየር ሠራተኞቻቸውን የሚያበረታቱበት የአመራር ዘይቤ ነው። ይህ ዓይነቱ የአመራር ዘይቤ ተግባራትን ወይም ሥርዓቶችን ከመምራት ያለፈ ከመሆኑም ባሻገር የለውጥ ራዕይን መፍጠር፣ ሌሎችን ማብቃት እና የፈጠራ፣ የግል ተነሳሽነት እና የቁርጠኝነት ባህልን በማሳደግ ለውጥን ዕውን ማድረግ ላይ ያተኩራል።
የሪፎርም መሪዎች ተከታዮቻቸውን የሚያበረታቱ እና ግልጽ፣ አሳማኝ እይታን የሚፈጥሩ፣ ቡድናቸውን የጋራ ግቦችን እንዲያሳድጉ እና ከራሳቸው ጥቅም በላይ ለበለጠ የጋራ ጥቅም እንዲተጉ ጉጉትን፣ ስሜትን እና ብሩህ ተስፋን የሚፈጥሩ ናቸው። እነዚህ መሪዎች ከፍተኛ የስነምግባር ደረጃዎችን፣ ታማኝነትን እና ለተቋሙ እሴቶች ያላቸውን ቁርጠኝነት በማሳየት እንደ አርአያ ሆነው ያገለግላሉ። ይህን በማድረግ ባህሪያቸውን ለመኮረጅ ከሚመኙ ተከታዮቻቸው እምነት እና ክብርን ያገኛሉ። የለውጥ መሪዎች ለተከታዮቻቸው ፍላጎት፣ ልማት እና ደህንነት እውነተኛ አሳቢነት አላቸው። ግለሰቦች እንዲያድጉ እና ሙሉ አቅማቸውን እንዲጠቀሙ ለመርዳት ግላዊ ድጋፍ እና ማበረታቻ በመስጠት እንደ አማካሪ ወይም አሰልጣኞች ሆነው ይሰራሉ። ነባር አሠራሮችን በመቃወም ፈጠራን፣ አዲስ ግኝቶችን እና ሂሳዊ አስተሳሰብን ያበረታታሉ። ተከታዮች እራሳቸውን ችለው እንዲያስቡ፣ ስጋቶችን እንዲለዩ እና ለችግሮች አዳዲስ ሀሳቦችን እና መፍትሄዎችን እንዲያስሱ ይበረታታሉ። ይህ ቀጣይነት ያለው የመማር እና የመላመድ ሂደት አካባቢን ያበረታታል።
 የኩርት ሌዊን ሞዴል ሶስት ደረጃዎች አሉት፦
1. ማቅለጥ (Unfreeze) - የነበረውን ልምድ መስበር፣ የለውጥ አስፈላጊነት መፍጠር
2. መለወጥ (Change) - ለውጡን ማከናወን፣ አዳዲስ አሰራሮችን መተግበር
3. [image: ]መልሶ ማቀዝቀዝ (Refreeze) - ለውጡን ማጽናት፣ የዕለት ተዕለት ተግባር ማድረግ

ምስል 1. የሌዊን የለውጥ አመራር ሞዴል
የአድካር (ADKAR) ሞዴል አምስት ደረጃዎች አሉት፦
· A - ለውጥ ያስፈለገበትን ምክንያት ማወቅ 
· D - ለውጡን ለመደገፍ ፍላጎት ማሳየት
· K - ለውጡ እንዴት እንደሚከናወን ማወቅ
· A - ለውጡን የመተግበር ችሎታ
· R - ለውጡን የሚያስቀጥል ማበረታቻ
በአጭሩ የሌዊን ሞዴል የለውጥ ደረጃዎችን ሲያመላክት፣ የአድካር ሞዴል ውጤታማ ትግበራ ሂደቶችን ያመለክታል።

[bookmark: _bookmark3][bookmark: _Toc228357579]1.2	ታሪካዊ ዳራ
በኢትዮጵያ ዘመናዊ የመንግሥት አገልግሎትና አስተዳደር ሥርዓት በ19ኛው ክፍለ ዘመን በዳግማዊ አጼ ምኒልክ ዘመነ መንግሥት እንደተጀመረ ታሪክ ያስረዳል። ይህ ሥርዓት የተማከለ ዘጠኝ የሚኒስቴር መስሪያ ቤቶችን ያካተተ ሲሆን፣ የግብር አሰባሰብ፣ የመዝገብ አያያዝ እና አጠቃላይ አስተዳደራዊ አሰራሮችን በመላ አገሪቱ በማስተዋወቅ የተጀመረ ነበር። በአፄ ኃይለስልሴ ዘመነ መንግሰት እጅግ የማክስ ዌበር ቢሮክራሲ መርሆች ላይ ተመሰረተ የተማከለ እና በአውሮጳውያን ቢሮክራሲ የተቀረጸ ሥርዓት ፣  አመራር ለንጉሠ ነገሥቱ ታማኝነት ላይ የተመሠረተ የነበረ ሲሆን በ1949 ዓ.ም የፐብሊክ አድሚኒስትሬሽን ኢኒስቲትዩት የአሁኑ የሥራ አመራር ኢንስቲትዩት በማቋቋም 1954 ዓ.ም እና 1955 ዓ.ም  ደግሞ የተለያዩ ደንቦችን በፅደቅ ወደ ስራ በማስገባት የዘመናዊ የመንግሰት አገልግሎት አስጣጥና አስተዳደር ለማጠናከር ከፍተኛ ጥረት ተደርጓል፡፡  ይሁን እንጅ በደርግ ዘመነ መንግሰት ብዙም የጎላ ማሻሻዎች ባይኖሩም በኢሀዲግ ዘመን መንግስት ግን አዲስ የተወለደውን ፖለቲካዊ፣ ኢኮኖሚያዊና ማህበራዊ ለውጥ መሸከምና ማስፈጸም በሚቻልበት መልኩ ሲቪል ሰርቪሱን ማሻሻል አስፈላጊ ነው በሚል በቅድሚያ ሲቪል ሰርቪሱ ያለበትን ነባራዊ ሁኔታ ለመረዳት የሚያስችል የዳሰሳ ጥናት  መሰረት በማድረግ አምስት ንዑሳን ፕሮግራሞችን ማለትም፦ የከፍተኛ አመራር ማሻሻያ፣ የሰው ኃይል አስተዳደር ሥርዓት ማሻሻያ፣ የወጪ አስተዳደርና ቁጥጥር ማሻሻያ፣ የአገልግሎት አሰጣጥ ማሻሻያ እና የስነምግባር ማሻሻያ የተባሉትን ንዑስ ፕሮግራሞች ያቀፈ የሲቪል ሰርቪስ ማሻሻያ ፕሮግራም በመቅረጽ ወደ ትግበራ ተገብቷል።
[bookmark: _bookmark4]ቤኒሻንጉል ጉሙዝ ክልል በ1985 ዓ.ም በሕገ-መንግሥቱ መሠረት የተቋቋመ ሲሆን፣ የክልሉ ሲቪል ሰርቪስ ቢሮ ከ1986 ዓ.ም ጀምሮ በውክልና የፌዴራል የመንግሥት ሠራተኞች አስተዳደር ኮሚሽን ተግባራትን ተቀብሎ ሲሠራ ቆይቷል። ከጊዜ ወደ ጊዜ የክልሉ የፖለቲካ፣ ኢኮኖሚ፣ ማህበራዊና ዲሞክራሲያዊ ለውጦች እየተመዘገቡ በመምጣታቸው፣ በአሁኑ ጊዜ በ48 የክልል መንግሥት ተቋማት፣ በ3 ዞኖች፣ በ24 ወረዳዎች እና በከተማ አስተዳደሮች ውስጥ በድምሩ 41,086 የመንግሥት ሠራተኞች አገልግሎት እየሰጡ ይገኛሉ። ከ1995 ዓ.ም ጀምሮ የአገልግሎት አሰጣጥ ማሻሻያዎች እና የአምስቱ ንዑስ ፕሮግራሞች አካል የሆኑ ሪፎርሞች ተግባራዊ ተደርገዋል። እነዚህ የለውጥ መሣሪያዎች የአገልግሎት አሰጣጥ ሂደቱን ከተማዕከለ ወደ ያልተማዕከለ አሰራር በመቀየር፣ የውሳኔ ሰጪ አካላትን አቅም በማሳደግ፣ ግልጽነትና ተጠያቂነትን በማጠናከር ረገድ የበኩሉን አስተዋጽኦ አበርክተዋል። በተጨማሪም የክልሉ መንግሥት ተቋማት አካባቢያቸውን በመቃኘት ስትራቴጂካዊ እይታ ላይ የተመሠረቱ፣ የማህበረሰቡን ፍላጎት መሠረት ያደረጉ ዕቅዶችን በማዘጋጀት የባለድርሻ አካላትን በማሳተፍ ረገድ መልካም ጅምር ተግባራት ተከናውነዋል።
ከዚህም ጎን ለጎን የክልሉ መንግሰት በተለያየ ደረጃ የሚገኙ የመንግሰት ተቋም አመራር እና ሰራተኞችን የመፈፀም ክፍተትን መሰረት በማድረግ በዘላቂነት አቅማቸውን ለማጎልበት የክልሉን ስራ አመራር ተቋም በ1991 ዓ.ም በማቋቋም ወደ ስራ ያስገባ ሲሆን የክልሉ ነባራዊ ሁኔታን ከጊዜው ጋር በመወላወጡና የክልሉ መንግሰት ስራቴጅካዊ የልማት ዕቅድ የበለጠ ለማስፈፃም በ2002 ዓ/ም አደረጃጀትና አሰራራር ስርዓት ለውጥ በማድረግ ለማጣናከር ጥረት ተደርጓል፡፡ በመሆኑም እንደ ሀገርና ክልላዊ የተደረገው የመንግስት አገልግሎትና አስተዳደር ፖሊሲ መነሻ በማድረግ በ2017 ዓ/ም ተቋሙን በአዲስ ስያሜ በመስጠት የብቃትና ስራ አመራር ተቋም በመባል የክልሉ መንግሰት ሰራተኞችና አመራሮችን ብቃት ምዘና እና አቅም ግንባታ ተግባራትን ጨምሮ እንዲሰራ ተደርጓል፡፡ ይሁን እንጅ ተቋሙ በአሁኑ ወቅት የክልሉን ሪፎርም ዕውን እንዲሆን ከማድረግ አንፃር በአደረጃጀት በአሰራር ስርዓት ፣ ሰው ሃይል እና የተለያዩ ቁሳቁሶችን በሟሟላት አጠናክሮ ወደ ስራ ማስገባት አስፈላጊ ነው ፡፡ 
[bookmark: _Toc228357580]1.3	የነባራዊ ሁኔታ ዳሰሳ
በክልሉ መንግሥት የሪፎርም ትግበራ ስራቴጅ ነባራዊ ሁኔታን ለመዳሰስ ወቅታዊውን ፖለቲካዊ፣ ኢኮኖሚያዊ፣ ማህበራዊ፣ ቴክኖሎጂያዊ፣ አካባቢያዊ እና ህጋዊ ሁኔታዎች በመመርመር ጥንካሬዎችን፣ ድክመቶችን፣ ዕድሎችንና ስጋቶችን መለየት ያስፈልጋል። 
ከማህበራዊ ሁኔታ አንፃር የአመራሩና ፣ ሰራተኞችንና ባለድርሻ አላትን በሪፎርሙ ሂደት ማሳተፍ፣ ግልጽ ግንኙነት መፍጠር እና የአቅም ግንባታ መርሃ ግብሮችን በመቅረጽ የሪፎርሙን ተቀባይነት እንዲያገኝ ጅምር ስራዎች መኖራቸው ተስፋ ሰጭ ጭላንጭል ሲሆን ከኢኮኖሚያዊ ሁኔታዎች አንፃር ደግሞ ውስን ሀብትን በአግባቡ ማደራጀት ፣ ቅድመ ትንተና ማካሄድ እና ተለዋዋጭ ስልቶችን ማዘጋጀት ጠንካራ የስራ ባህል እየዳበረ መምጣት እንዲሁም ፖለቲካዊ ሁኔታ ስንመለከት በክልሉ ለሪፎርሙ ያለው ፖለቲካዊ ቁርጠኝነት እና ለውጥን በከፍተኛ ኃላፊነት መምራት የሚፈልጉ ባለድርሻ አካት  መበራከታቸው ፣ ሪፎርሙን የሚያስፈጽሙ ተለያየ አደረጃጀትና የህግ ማዕቀፍ መዘጋጀቱ ፣ በአመራሮች ዘንድ ትብብር መፍጠሩ ዋና ዋነና ጥንካሬዎች ናቸው። በሌላ በኩል ከቴክኖሎጂያዊ ሁኔታዎች ስንመለከት የዲጂታል መሰረተ ልማትን ማሻሻል እና የሰራተኞችን ክህሎት ማጎልበት ዝንባሌዎች ያሉ ሲሆን ምቹ የስራ አካባቢ መፍጠር እና መመሪያዎችን በማሻሻል የሪፎርሙን ስኬት እውን ለማድረግ የሚያስችሉ ከአካባቢያዊና ህጋዊዊ ነባራዊ ሁኔታዎች ናቸው።
በሌለ በኩል የሪፎርም ትግበራ ስትራቴጅውን ውጤተማነት ከሚፈታተኑት ስጋቶችና ተግዳሮቶች በርካታ ሲሆኑ ከማህበራዊ ሁኔታ አንፃር ፈፃሚ ኃይላት ለውጡ ጥቅማቸውን ይጎዳል ብለው በመፍራት እንዲሁም የመፈጸም አቅም ማነስ ጋር ተያይዞ ሊቃወሙት ይችላሉ። ከኢኮኖሚያዊ ሁኔታ አንፃር በጀት እጥረት ምክንያት  የሪፎርም ክትትልና ድጋፍ ማነስ፣ የዋጋ ንረት ፣ ውስን ሀብት እና በስራ ስምሪት ላይ አሉታዊ ተጽእኖ የሚያስከትል ሲሆን ከፖለቲካዊ ሁኔታ አንፃር የአጭር ጊዜ ትኩረት ፣ ተተኪ መሪዎችን ለማፍራት የሚያስችል ሥርዓት አለመዘርጋት ፣ የተደራጁ የአመራር ማሰልጠኛ ተቋማት ውሱን መሆን ፣ የአመራር ቁርጠኝነት ማነስ ሊያጋጥም ይችላል። በተጨማሪም የቴክኖሎጂ መሰረተ ልማት ውሱን መሆን ፣ የኢንተርኔት ግንኙነትና የዲጂታል ክህሎት ማነስ ፣ አብዛኛውን የተቋማት የስራ ቦታ ኤርጎኖሚ አለመመቻቸት እና ቀሪ ነባር ህጎች ማዕቀፎና ሌሎች ሰነዶች ከሪፎርሙ ጋር አለመጣጣም ትልልቅ ፈተናዎች ናቸው። እነዚህን ስጋቶች ለማቃለል ቀደም ብሎ ማሳተፍ፣ ግልጽ ግንኙነት፣ አቅም መገንባት፣ ተለዋዋጭ ስልትና ቀጣይ ቁጥጥር ወሳኝ ናቸው። በመሆኑም የክልሉ መንግሥት የአመራር ልማትና ተቋም ግንባታን ለማጠናከር፣ ግልጽ የሆነ የፖሊሲ ማዕቀፍ ለመዘርጋት፣ ውጤታማ የክትትልና ግምገማ ሥርዓት ለመፍጠር፣ ከምርጥ ተሞክሮዎች ለመቅሰም እና ውጤታማ የሽልማትና የዕውቅና ሥርዓት ለመዘርጋት የሚያስችል ሪፎርም አስፈላጊ መሆኑ ይህ ስትራቴጅ ሰነድ ተዘጋጀቷል ፡፡  
1.4 [bookmark: _bookmark5][bookmark: _Toc228357581]ስትራቴጂያዊ ጉዳዮች
በነባራዊ ሁኔታዎች ትንተና የተገለፁትን ነጥቦች መነሻ በማድረግ በቀጣይ መፈታት የሚገባቸው የሚከተሉት ስትራቴጂያዊ ጉዳዮች ተለይተዋል፡፡
1. የለውጥ ሂደት ግልጽ የሚያደርጉ የፖሊሲ እና የህግ ማዕቀፎች ማዘጋጀትና መተግበር የሚያስችል አቅም (ዕውቀት፣ ክህሎትና አመለካከት) ጉድለት፣
2. የመንግስት አገልግሎትና አስተዳደር ሪፎርም ተግባሪ የለውጥ ኃይሎች እና መሪዎች ልማት ሥርዓት ውሱኑነት መኖር፣
3. የመንግስት አገልግሎትና አስተዳደር ሪፎርም የኢኖቬሽን ፣ የኢንተርፐርኒያል ማይንድሴት እና የቡድን ልማት ሥርዓት አለመኖር ፣
4. የመንግስት አገልግሎትና አስተዳደር ሪፎርም ምዘና ፣ ግምገማ እና ግብረመልስ ስርዓት አለመኖር፣
5. የውጤታማ ተቋም የዕውቅና ፣ ሽልማትና የመልካም ተሞክሮ ቅመራ ሥርዓት አለመኖር ፤
6. የመንግስት አገልግሎትና አስተዳደር ስታንዳርዳይዜሽን እና ጥራት ማረጋገጫ ሥርዓት አለመኖር፡፡
1.5 [bookmark: _bookmark6][bookmark: _Toc228357582]የስትራቴጂው አስፈላጊነት
ክልላዊ የለውጥ ሥራዎች ከመንግሥት አገልግሎት አሰጣጥ ቅልጥፍና ፣ ውጤታማነት እና ጥራት አንፃር አመራሩ የታቀደው ዓላማ እንዲሳካ ለማድረግ በሁሉም አካላት ዘንድ የጋራ አረዳድ ለመያዝ እና ለመተግበር እንዲያስችል ይህንን የመንግስት አገልግሎትና አስተዳደር ሪፎርም አመራር ስትራቴጂ ሰነድ ማዘጋጀት አስፈላጊ ሆኗል። ከዚህ አንጻር ለዚህ ስትራቴጂ አስፈላጊነት ዋና ዋና የሆኑ ጉዳዮች የሚከተሉት ናቸው፡-
1. በመንግስት አገልግሎት ውስጥ አገልጋዩን እና ተገልጋዩን የሚያረካ የተቋማት አሰራር ለመፍጠር የተቋም ተልዕኮን ግልጽ የሚያደርጉ የፖሊሲና የህግ ማዕቀፎችን ማዘጋጀት፣ አደረጃጀቶችን ወደ ስራ ማስገባት ፣
2. ጥብቅ የመፈጸም ዲሲፕሊን ያለው ችግር ፈቺና የሚቆጠር ውጤት ማምጣት የሚችል እና የለውጥ አመራር ለመገንባት፣
3. ፖሊሲን ወደ ተግባር በመቀየር ተጨባጭ ስኬት ማስመዝገብ የሚችል እና ዘወትር ለመማር ዝግጁ የሆነ ተቋም ለመገንባት፣
4. በክልሉ የሪፎርም ተግባሪ የለውጥ ኃይሎችን እና የለውጥ መሪዎችን በየዘርፉ በጥራትና በብዛት በማፍራት የለውጡን ዓላማ ዳር በማድረስ የህዝቡን እና የመንግስት ሰራተኛውን ተጠቃሚነት ለማረጋገጥ፤
5. የመንግስት አገልግሎትና አስተዳደር ሪፎርም የኢኖቬሽን፣ የኢንተርፐርኒያል ማይንድሴት እና የቡድን ልማት ሥርዓት በመገንባት ተቋማት ሊያጋጥሙ  የሚችሉ ችግሮችን አስቀድመው በማስተዋል ችግሮች አንዳይደርሱ ፣ ቢደርሱም ወዲያው በመፍታት የህዝቡን ተጠቃሚነት ማሳደግና እርካታውንም ቀጣይነት ያለው ለማድረግ፤
6. የመንግስት አገልግሎትና አስተዳደር ሪፎርም አፈጻፀም ምዘና ፣ ግምገማ፣ ስታንዳርዳይዜሽን  እና  ጥራት  ማረጋገጫ  ሥርዓት  በመዘርጋት  ሪፎርሙ በክልሉ ወደ ማይቀለበስበት ደረጃ በማድረስ የመንግስት ሰራተኛውንና የህዝቡን እርካታ ቀጣይነት ያለው ለማድረግ፤
7. ለውጡን በውጤታማ የዕውቅ እና ሽልማት እንዲሁም በጠንካራ የመልካም ተሞክሮ ቅመራ ሥርዓት በመደገፍ ወደ ማይቀለበስበት ደረጃ በማድረስ የለውጡን በረከት የሰራተኞችንና ለተገልጋዩ ሕብረተሰብ ተደራሽ ለማድረግ፡፡
[bookmark: _bookmark7]
2. [bookmark: _Toc228357583]የስትራቴጂው ዓላማዎችና መርሆች
2.1. [bookmark: _bookmark8][bookmark: _Toc228280492][bookmark: _Toc228357584]የስትራቴጂው ዓላማዎች
የዚህ ስትራቴጂ መዘጋጀት ዋና ዋና ዓላማዎች
1) የተቋሙን ተልዕኮ እና የለውጥ ሂደት ግልጽ የሚያደርጉ የፖሊሲ እና የህግ ማዕቀፎች መቅረጽና መተግበር የሚያስችል ብቃት (ዕውቀት፣ ክህሎትና የአስተሳሰብ ዝንባሌ) በአመራሩ ውስጥ መፍጠር፣
2) የመንግስት አገልግሎትና አስተዳደር ሪፎርም ተግባሪ የለውጥ ኃይሎች እና መሪዎች በበቂ መጠን ማፍራት የሚያስችል አሰራር መዘርጋት፣
3) የመንግስት አገልግሎትና አስተዳደር ሪፎርም ኢኖቬሽን፣ የኢንተርፐርኒያል ማይንድሴት እና የቡድን ልማት ሥርዓት መዘርጋትና መተግበር፤
4) ውጤታማ የመንግስት አገልግሎትና አስተዳደር ሪፎርም ምዘና፣ ግምገማ፣ ስታንዳርዳይዜሽን እና ጥራት ማረጋገጫ ሥርዓት መዘርጋትና መተግበር፤
5) የተቋማት የሪፎርም የውጤታማነት ዕውቅና፣ ሽልማትና የመልካም ተሞክሮ ቅመራ ሥርዓት ግንባታ መዘርጋትና መተግበር፤
2.2 [bookmark: _bookmark9][bookmark: _Toc228357585]የስትራቴጂው መርሆች
የመንግስት	አገልግሎትና	አስተዳደር	ሪፎርም	አመራር	ስትራቴጂ	የሚከተሉት መሠረታዊ መርሆዎች አሉት።
· ግልጽነትና ተጠያቂነት
· ፍትሃዊነትና የህግ የበላይነት
· ቅልጥፍናና	ውጤታማነት
· አገልጋይነት
· ፈጠራና ችግር ፈቺነት
3. [bookmark: _bookmark10][bookmark: _Toc228357586]የትኩረት መስኮች ፣ ግቦች ፣ ዋና ዋና ተግባራት እና የአፈጻጸም ስልቶች
ከነባራዊ	ሁኔታ	ትንተና	የተገኙ	ስትራቴጂያዊ	ጉዳዮችን	ለመፍታት	የሚያስችሉ የትኩረት መስኮች፣ ግቦች፣ ዋና ዋና ተግባራት፣ እና የአፈጻጸም ስልቶች ከዚህ በታች ቀርበዋል፡-
3.1. [bookmark: _bookmark11]የትኩረት መስኮች
በዚህ ስትራቴጂ ውስጥ የሚከተሉት ጉዳዮች የትኩረት መስኮች ሆነው ተለይተዋል፡
1) የተቋማትን ተልዕኮ እና የለውጥ ሂደት ግልጽ የሚያደርጉ የፖሊሲ እና የህግ ማዕቀፎች ማዘጋጀትና መተግበር የሚያስችል አቅም ግንባታ፣
2) የመንግስት	አገልግሎትና	አስተዳደር	ሪፎርም	ተግባሪ	የለውጥ	ኃይሎች	እና መሪዎች ልማት ሥርዓት ግንባታ፣
3) የመንግስት አገልግሎትና አስተዳደር ሪፎርም ኢኖቬሽን፣ የኢንተርፐርኒያል ማይንድሴት እና የቡድን ልማት ሥርዓት ግንባታ፣
4) የሪፎርም ትግበራ ምዘና፣ ግምገማ፣ ዕውቅና እና የመልካም ተሞክሮ ቅመራ ሥርዓት ግንባታ፣
5) ስታንዳርዳይዜሽን እና ጥራት ማረጋገጫ ሥርዓት ግንባታ፡፡
3.2. [bookmark: _bookmark12]የትኩረት መስኮቹ ግቦች፣ ዋና ዋና ተግባራት እና የአፈጻጸም ስልቶች
የትኩረት መስክ አንድ፡- የተቋሙን ተልዕኮ እና የለውጥ ሂደት ግልጽ የሚያደርጉ የፖሊሲና የህግ ማዕቀፎች ማዘጋጀትና መተግበር የሚያስችል አቅም ግንባታ

ግብ 1፡- ተቋማዊ ተልዕኮን እና የለውጥ ሂደትን ግልጽ የሚያደርጉ የፖሊሲና የህግ ማዕቀፎችን የመፈፀም አቅም የሚገነባበትን አሰራር ማጎልበት
1. ዋና ዋና ተግባራት
1) የፖሊሲ የማስፈፀሚያ ሰነዶች እንዲሁም የህግ ማዕቀፎች ማዘጋጀት የሚያስችል የአሰራር እና የአቅም መገንቢያ/ስልጠና ማዕቀፍ ማዘጋጀት፤
2) የፖሊሲ	የማስፈፀሚያ	ሰነዶችና	የህግ	ማዕቀፎች	ለማዘጋጀት	የሚያስችል	አቅም መገንባት፤
3) የፖሊሲ የማስፈፀሚያ ሰነዶችና የህግ ማዕቀፎችን ለመተግበር የሚያስችል አቅም መገንባት፡፡
2. የማስፈፀሚያ ስልቶች
· ከሚመለከታቸው አካላት ጋር በቅንጅት በመስራት፣
· ሰፊ የተግባርና ተሞክሮ ተኮር የሥልጠና መድረኮችን በማመቻቸትና በመተግበር፣
· ሰፊ የውይይት መድረክ በማመቻቸትና በመተግበር፣
· የዲጂታል ቴክኖሎጂን በመጠቀም፣
· የተለያዩ ልምዶችን በመለየት፣ በመቀመር እና በመጠቀም፡፡ 
ግብ 2፡- የተቋማዊ ለውጥ መሰረታዊ ስራዎች ትግበራን ማጎልበት
1. ዋና ዋና ተግባራት
1) የዘርፉን ታሪካዊ እና ነባራዊ ሁኔታ ጥልቅ ትንተና ማድረግ፤
2) የለውጥ ሂደት ግልጽ የሚያደርጉ የፖሊሲ ማስተግበሪያ ሰነዶችን (ፍኖተ- ካርታ እና ማኑዋሎች) ማዘጋጀት፤
3) የፖሊሲ	ማስፈፀሚያ	አዋጅ	እና	የህግ	ማዕቀፎችን	(ደንቦችና መመሪያዎች) ማዘጋጀት፡፡
2. የማስፈፀሚያ ስልቶች
· ከሚመለከታቸው የስራ ክፍሎች ጋር በቅንጅት በመስራት፣
· ሰፊ የተግባርና ተሞክሮ ተኮር የሥልጠና መድረኮችን በማመቻቸትና በመተግበር፣
· ሰፊ የውይይት መድረክ በማመቻቸትና በመተግበር፣
· ከሚመለከታቸው የሪፎርም አስተባባሪ አካላት ጋር በትብብርና በቅንጅት በመሥራት፣
· የተለያዩ ልምዶችን በመለየት፣ በመቀመርና በመጠቀም፣
· የተለያዩ ቡድኖችን በማዋቀር፣
· ለማጣቀሻነት የሚያገለግሉ ሰነዶችን በመፈተሽ
ግብ	3፡-	የመንግስት	አገልግሎትና	አስተዳደር	ሪፎርም	ዕቅድ	ዝግጅት	ሥርዓት	መገንባትና ማጽናት
1. ዋና ዋና ተግባራት
1) የሪፎርም ዕቅድ ዝግጅት፣ ክትትልና ግምገማን መመሪያን መሰረት በማድረግ የሪፎርም ዕቅድ ማዘጋጀት፣
2) በተዘጋጀው ዕቅድ ላይ ተገቢው ግንዛቤ እንዲያዝ ስልጠናዎችን ማመቻቸት፣
3) ከሪፎርም ዕቅድ በመነሳት ዝርዝር የትግበራ ዕቅድ (Delivery Plan) እንዲያዘጋጁ ማድረግ፤
4) የሪፎርም ዕቅዱን መተግበር፣
5) የሪፎርም ዝገርዝር ዕቅድ ውጤት አፈጻፀም ክትትል ለመደገፍ በፊደራል ሲቪል ሰርቪስ ኮሚሽን እንደ አስፈላጊነቱን የተዘጋጀውን ሶፍትዌር በአግባቡ መጠቀም፣
6) የዕቅድ ትግበራው በመከታተልና በመገምገም ውጤታማነቱን ማረጋገጥ፡፡
2. የማስፈፀሚያ ስልቶች
· ከሚመለከታቸው የስራ ክፍሎች ጋር በቅንጅት በመስራት፣
· ከሚመለከታቸው	አጋዥ	የክልለና ፌደራል	ተቋማትና	የልማት አጋሮች ጋር	በትብብር በመስራት፣ 
· ሰፊ የውይይት እና የተለያዩ የመማማሪያ መድረኮችን በማዘጋጀትና በመተግበር፤ 
· የተለያዩ ልምዶችን በመቀመርና በግብዓትነት በመጠቀም
· በጥንቃቄ በተዘጋጀ መርሃ-ግብር በመመራት፣
· ልምድና ተግባር-ተኮር የሥልጠና ዘዴዎችን በመጠቀም፤
የትኩረት መስክ ሁለት፡- የመንግስት አገልግሎትና አስተዳደር ሪፎርም ተግባሪ የለውጥ ኃይሎች እና መሪዎች ልማት ሥርዓት ግንባታ

ግብ	4፡-	የመንግስት	አገልግሎትና	አስተዳደር	ሪፎርም	ተግባሪ	የለውጥ	ኃይሎች	ማፍራት የሚያስችል ልምድ-ተኮር የሥልጠና ሥርዓትን መገንባት፣ መተግበር እና ማጽናት
1. ዋና ዋና ተግባራት
1) ተግባርና ተሞክሮ (ልምድ) ተኮር የሥልጠና ማዕቀፍ ማዘጋጀት፣
2) ማዕቀፉን መሰረት በማድረግ የሥልጠና ሞጁሎችን ማዘጋጀት፤
3) ተግባር እና ልምድ-ተኮር የሥልጠናዎችን መስጠት፣
4) ከየሥልጠናዎቹ	የተሰበሰቡ	ሪፖርቶችን	መሰረት	አድርጎ	የሥልጠና ሂደቱን ጉድለቶችንና ተግዳሮቶችን ለመቅረፍ የሚያስችሉ ስልቶችን መለየት፣
5) 	ቢያንስ በዓመት አንዴ የሥልጠናዎቹን ውጤታማነት በተመለከተ ጥናት ማካሄድ እና የተለዩ የመፍትሄ ሃሳቦችን ወደ ተግባር መለወጥ፡፡

2. የማስፈፀሚያ ስልቶች
· ከሚመለከታቸው ተቋማት እና የስራ ክፍሎች ጋር በቅንጅት በመስራት፣
· ሰፊ የውይይት መድረክ በማመቻቸትና በመተግበር፣
· ከከፍተኛ ትምህርት ተቋማት ቴክኒክና ሙያ  በቅንጅት በመሥራት፣
· የተለያዩ ልምዶችን በመቀመርና ጥቅም ላይ በማዋል፣
· የዲጂታል የስልጠና ዘዴዎችን በመጠቀም፣
· አውደ ጥናት በማዘጋጀት
ግብ 5፡- የለውጥ መሪዎችን መለየት የሚያስችል የአሰራር ሥርዓት መዘርጋት
1. ዋና ዋና ተግባራት
1) 	የለውጥ መሪዎች የሚለዩበትን የአሰራር ማዕቀፍ መሰረት በማድረግ በተቋም ደረጃ የልየታ ማኑዋል ማዘጋጀት፣
2) በማዕቀፉ እና በተዘጋጀው ማኑዋል ላይ ተገቢውን ግንዛቤ እንዲፈጠር ማድረግ፣
3) ማኑዋሉን መሰረት በማድረግ የለውጥ ሀይሎችን የመለየት ስራን ማከናወን፣
4) የልየታ ስራውን መከታተልና መደገፍ
2. የማስፈፀሚያ ስልቶች
· ከሚመለከታቸው ተቋማት ጋር በቅንጅት በመስራት፣
· ልምዶችን በመቀመርና በግብዓትነት በመጠቀም፣
· የተለያዩ የግንዛቤ መፍጠሪያ ዘዴዎችን በመጠቀም፣
· አስፈላጊ ግብዓቶችን በማሟላት፣
· ከከፍተኛ ትምህርት ተቋማት ቴክኒክና ሙያ ጋር በመሥራት፣
· የዲጂታል ቴክኖሎጂን በመጠቀም
ግብ 6፡- በልምድ ተኮር የሥልጠና ሥርዓት ውስጥ የተለያዩ አካላትንና ምሁራንን ተሳትፎን የሚያጎለበት ሥርዓት መገንባት
1. ዋና ዋና ተግባራት
1) ምሁራንን በሪፎርሙ አተገባበር ላይ አስተዋጽኦ ማድረግ የሚያስችላቸውን ስልጠና ለመስጠት የሚያስችል የሥልጠና ማዕቀፍ ማዘጋጀት፤
2) ከምሁራኑ ጋር በትብብር መስራት የሚያስችል ስምምነት መፍጠር፤
3) ምሁራኑን በተዘጋጀው ማዕቀፍ መሰረት ማሰልጠን፤
4) የምሁራኑን ብቃት ማረጋገጥና የዕውቅና የምስክር ወረቀት መስጠት፤
5) በስምምነቱ መሰረት የምሁራኑን ተሳትፎ በተግባር ማረጋገጥ፡፡
2. የማስፈፀሚያ ስልቶች
· ከባለድርሻ አካላት ጋር በትብብርና በመደጋገፍ በመስራት
· ከከፍተኛ ትምህርት ተቋማት ቴክኒክና ሙያ እንዲሁም ኮሌጆች ጋር በቅንጅት በመሥራት፣ 
· የዲጂታል ቴክኖሎጂን በመጠቀም
ግብ 7፡- የለውጥ መሪዎችን አቅም በመገንባት፣ መረጃቸውን በዲጅታል ቋት ውስጥ ማደራጀትና ለአገልግሎት ዝግጁ ማድረግ
1. ዋና ዋና ተግባራት
1) የተዘጋጀ ማዕቀፍን መሰረት በማድረግ የለውጥ መሪዎችን ከለውጥ ኃይሎች መካከል መለየት የሚያስችል መስፈርት ማዘጋጀት፣
2) በተዘጋጀው መስፈርት መሰረት የለውጥ መሪዎችን መለየት፣
3) የለውጥ መሪዎችን አቅም ክፍተት መለየት፣
4) ከአቅም ግንባታ ተቋማት ጋር ውል ስምምነት መፈፀም፣
5) የለውጥ መሪዎችን ወደ አቅም ግንባታ ተቋማት በማስገባት አቅማቸውን መገንባት፣
6) የለውጥ መሪዎች የዲጅታል ቋት ማስለማት፣
7) የለውጥ መሪዎችን መረጃዎች ማሰባሰብ፣
8) የተሰበሰበውን መረጃ ወደ ዲጅታል የመረጃ ቋት ማስገባት፣
9) በዲጅታል ቋቱ ውስጥ የተደራጀውን መረጃ አስፈላጊ በሆነ ጊዜ ሁሉ መጠቀም
2. የማስፈፀሚያ ስልቶች
· የተለያዩ የግንዛቤ መፍጠሪያ መድረኮች በማዘጋጀት፣
· ከከፍተኛ ትምህርት ተቋማት ቴክኒክና ሙያ እንዲሁም ኮሌጆች ጋር በቅንጅት በመሥራት፣
· የተለያዩ የመረጃ መሰብሰቢያዎችን በመጠቀም
· ከሲቪል ሰርቪስ ኮሚሽንና ቢሮው ጋር በቅንጅት በመስራት
ግብ 8፡- የኢንተርፐርኒያል ማይንድሴት እና የቡድን ልማት ሥርዓት መዘርጋትየትኩረት መስክ ሶስት፡- የሪፎርም ኢኖቬሽን፣ የኢንተርፐርኒያል ማይንድሴት እና የቡድን ልማት ሥርዓት ግንባታ

1. ዋና ዋና ተግባራት
1) የኢንተርፐርኒያል ማይንድሴት እና የቡድን ልማት ሥርዓት መገንባት የሚያስችል ማኑዋል ማዘጋጀት፣
2) ከጽንሰ ሃሳቡ ጀምሮ በተዘጋጀው ማኑዋል ላይ ተገቢውን ግንዛቤ መፍጠር ፤
3) በማኑዋሉ መሰረት የማሰልጠኛ ሞጁሎችን ማዘጋጀት፡፡
2. የማስፈፀሚያ ስልቶች
· የተለያዩ የግንዛቤ መፍጠሪያ መድረኮች በማዘጋጀት፣
· ከፌደራል ሲቪል ሰርቪስና ከቢሮው ጋር በትብብር በመስራት፤
· ከሥራና ክህሎት ቢሮ ጋር በትብብር በመስራት፣
· ከከፍተኛ ትምህርት ተቋማት ቴክኒክና ሙያ ጋር በቅንጅት በመሥራት፣
· ከተለያዩ አካላት ከሚገኙ ምሁራንን እና ተፅዕኖ ፈጣሪ ሰዎች ጋር በትብብር በመስራት፡፡
ግብ 9፡- የኢንተርፐርኒያል ማይንድሴት እና የቡድን ልማት ሥርዓት መተግበርና ማጽናት
1. ዋና ዋና ተግባራት
1) የስራ አፈጻጸም ጥራትና ውጤታማነት የሚዳብርባቸውን የጥራት ቡድኖች (Quality Circles) የሚቋቋሙበትን አሰራር መፍጠር፣
2) በኢንተፐርኒያል ማይንድ ሴት ፣ በጥራት ቡድን እና ተያያዥነት ባላቸው ጉዳዮች ዙሪያ ተገቢውን ግንዛቤ መፍጠር፣
3) የተሰጡ	ሥልጠናዎችን	መሰረት	ያደረገ	የአንድ	ለአንድ	ድጋፍና ክትትል (coaching) ስራዎችን ማከናወን፣
4) የስራውን ውጤታማነት እና ጉድለት ማረጋገጥ የሚያስችል ጥናት ማድረግ፣
5) የሥልጠናዎችን	ሪፖርትና	የጥናቶቹን	ውጤት	መሰረት	አድርጎ አስፈላጊውን ማሻሻያ በማድረግ ስራውን እያጠሩ መሄድ፡፡
2. የማስፈፀሚያ ስልቶች
· የዲጂታል ቴክኖሎጂን በመጠቀም፣
· ልምዶችን በመቀመርና በግብዓትነት በመጠቀም፣
· ከሚመለከታቸው የስራ ክፍሎች ጋር በቅንጅት መስራት፣
· ከሚመለከታቸው ተቋማት ጋር በትብብርና በቅንጅት በመሥራት፣
· ከተለያየ አካት ከሚገኙ ምሁራንን እና ተፅዕኖ ፈጣሪ ሰዎች ጋር በትብብር በመስራት፡፡
ግብ 10፡- የለውጥ ትግበራ ምዘናና ግምገማ ሥርዓትን መዘርጋት፣ መተግበር እና ማጽናትየትኩረት መስክ አራት፡- የመንግስት አገልግሎትና አስተዳደር ሪፎርም ትግበራ ምዘና፣ ግምገማ፣ ዕውቅና እና መልካም ተሞክሮ ቅመራ ስርዓት ግንባታ

1. ዋና ዋና ተግባራት
1) በተዘጋጀው	የለውጥ	አመራር	ትግበራ፣	ምዘናና	ግምገማ	ሥርዓት	ማኑዋል	ላይ ተገቢውን ግንዛቤ መፍጠር፣
2) በተቋማዊ የሪፎርም ትግበራው ላይ ምዘናና ግምገማ ማካሄድ፤
3) ወቅታዊ ሪፖርት ማቅረብ ፣ ግብረመልስ መውሰድ እና አስፈላጊ ማስተካከያዎችን ማካሄድና የተለያየ የቴክኖሎጅ ፕላትፎሞችን መጠቀም
4) በወቅቱ የክትትል፣ ግምገማ፣ ግብረ-መልስ አተገባበር ሥራዎቹን ውጤታማነት የተመለከተ ጥናት ማካሄድ፣
5) የክትትል፣ ግምገማ፣ ግብረ-መልስ አተገባበር ሪፖርቶችን እና የአተገባበር ውጤታማነት ጥናት ውጤት ላይ ተንተርሶ በአተገባበር ሥርዓቱ ላይ አስፈላጊውን ማሻሻያ ማድረግ፡፡
2. የማስፈፀሚያ ስልቶች
· የተለያዩ የግንዛቤ መፍጠሪያ እና የውይይት መድረኮች በማዘጋጀት፣
· የተለያዩ ልምዶችን በመለየት፣ በመቀመርና በግብዓትነት በመጠቀም፣
· ከሚመለከታቸው የስራ ክፍሎች አካላት ጋር	በቅንጅት በመስራት፣
· ከተለያዩ የዘርፉ ባለሙያዎች እና ተቋማት ጋር በቅንጅትና በትብብር በመስራት፣
· ሪፖርቶችን በጥልቀት በመተንተን፣
· የዲጂታል ቴክኖሎጂን በመጠቀም
ግብ 11፡- የሪፎርም አፈጻጸም የዕውቅና እና ሽልማት ሥርዓትን መዘርጋት፣ መተግበር እና ማጽናት
1. ዋና ዋና ተግባራት
1) የዕውቅና	እና	ሽልማት	ማኑዋል	እና	የህግ	ማዕቀፍ	አተገባበር መመሪያ ማዘጋጀትና ተገቢውን ግንዛቤ መፍጠር፣
2) የዕውቅና እና ሽልማት ቡድን በማቋቋም በተካሄደው ምዘናና ግምገማ ውጤት መሰረት አስፈላጊውን ልየታ ማካሄድ፣
3) በልየታው ላይ በመመስረት ዕውቅና እና ሽልማትን ተግባራዊ ማድረግ፣
4) መልካም ተሞክሮዎችን በመለየት መቀመር እና እንዲሰፋ ማድረግ፣
5) እንደ አስፈላጊነቱ የቤንች ማርክ አሰራርን ተግባራዊ ማድረግ ፣
6) በዓመት አንዴ የዕውቅና እና ሽልማት ሥርዓትን አተገባበር ውጤታማነት የተመለከተ ጥናት ማካሄድ፣
7) የዕውቅና እና ሽልማት አተገባበር ሪፖርቶችን እና የአተገባበር ውጤታማነት ጥናት ውጤት ላይ ተንተርሶ በአተገባበር ሥርዓቱ ላይ አስፈላጊነቱ እንደ አስፈላጊነቱ ማሻሻያ ማድረግ፡፡
2. የማስፈፀሚያ ስልቶች
· የተለያዩ የግንዛቤ መፍጠሪያ መድረኮች በማዘጋጀት፣
· አስፈላጊ ግብዓቶችን በማሟላት፣
· ከሚመለከታቸው የስራ ክፍሎች ጋር በትብብር በመስራት
· ከከፍተኛ ትምህርት ተቋማት ቴክኒክና ሙያ ጋር በቅንጅት በመሥራት፣
· የጥናት ቡድኖችን በማደራጀት
የትኩረት መስክ አምስት፡- የመንግስት አገልግሎትና አስተዳደር ሪፎርም ስታንዳርዳይዜሽን እና ጥራት ማረጋገጫ ሥርዓት ግንባታ

ግብ 12፡- የመንግስት አገልግሎትና አስተዳደር ሪፎርም ስታንዳርዳይዜሽን ሥርዓት መዘርጋት፣ መተግበርና ማጽናት
1. ዋና ዋና ተግባራት
1) በመንግስት	አገልግሎትና	አስተዳደር	ሪፎርም	ዙሪያ	በተዘጋጁ	ስታንዳርዶች	እና መለኪያዎች ላይ ተገቢው ግንዛቤ እንዲጨበጥ ማድረግ፣
2) የስታንዳርድ መለኪያ/ቼክሊስት መቅረጽና ወደ ትግበራ መግባት፣
3) ወደ ተቀመጡት ስታንዳርዶች ለመድረስ ተገቢውን የሪፎርም ስራዎች ማከናወን፣
4) በስታንዳርዳይዜሽን	ክትትልና	ግምገማ	በሚመለከተው ቡድን/የስራ ክፍል በአፈጻጸሙ ዙሪያ ወቅታዊ ኦዲት ማካሄድ፣
5) በተደረገው የኦዲት ግብረ-መልስ መሰረት ስታንዳርዱን ለማሟላት በየወቅቱ የማሻሻያ ስራዎችን ማከናወን፡፡
2. የማስፈፀሚያ ስልቶች
· የተለያዩ የግንዛቤ መፍጠሪያ መድረኮች በማዘጋጀት፣
· የተለያዩ ልምዶችን በመለየትና በመቀመር፣
· ከሚመለከታቸው የስራ ክፍሎች ጋር በቅንጅት በመስራት፣
· ከሚመለከታቸው ተቋማት ጋር በትብብር በመስራት፣
· ሜዲያዎችን በመጠቀም፣
· የዲጂታል ቴክኖሎጂን በመጠቀም፡፡
ግብ 13፡- የመንግስት አገልግሎትና አስተዳደር ሪፎርም ትግበራ ጥራት ማረጋገጫ ሥርዓት መገንባት፣ መተግበርና ማጽናት
1. የሚከናወኑ ዋና ዋና ተግባራት
1) የጥራት ማረጋገጫ /accreditation/ እንዲሰጥ ስልጣን ባለው አካል ማስገምገም፣
2) በሚሰጠው የምዘና ግብረመልስ መሰረት አስፈላጊውን መፈጸም፣
3) የስርዓቱን ቀጣይነት ማረጋገጥ፡፡
2. የማስፈጸሚያ ስልቶች
· ከሚመለከታቸው ተቋማት ጋር በትብብር በመስራት፣
· የተለያዩ ልምዶችን በመለየትና በመቀመር፣
· ከሚመለከታቸው የስራ ክፍሎች ጋር በቅንጅት በመስራት
· ሜዲያዎችን በመጠቀም፣
· የዲጂታል ቴክኖሎጂን በመጠቀም፡፡
4. [bookmark: _bookmark13][bookmark: _Toc228357587]መለኪያዎች እና ምዘና
በመንግስት አገልግሎትና አስተዳደር ሪፎርም አመራር ስትራቴጂ በምዕራፍ አንድ የገቢር ነበር አመራርና ተቋም ግንባታ ግቦችና ዋና ዋና ተግባራትን ለማስፈጸም ስትራቴጂያዊ ጉዳዮች እና ተያያዥ የትኩረት መስኮች ተለይተዋል። ከትኩረት መስኮቹ ጋር የተሳሰሩ ግቦችም ተለይተዋል። እነኝህን ግቦችን መሠረት በማድረግ በውጤት አመላካቾች አማካኝነት ምዘና ማካሄድ አስፈላጊ ነው። ስለሆነም ለተነደፉ ግቦች የቁልፍ አፈጻጸም አመላካቾችን ማዘጋጀት ለክትትልና ግምገማ ሥራ አስፈላጊ ነው፡፡

[bookmark: _bookmark14][bookmark: _Toc228357588]4.1 ቁልፍ የውጤት አመልካቾች
በስትራቴጂው ምዕራፍ አንድን ተፈጻሚ ለማድረግ አምስት የትኩረት መስኮች የተለዩ እና 13 ግቦች የተቀረጹ ሲሆን በእያንዳንዱ ግብ ስርም የሚከናወኑ ዋና ዋና ተግባራትም ተመልክተዋል። በዚህ መሠረት ስትራቴጂው ተፈጻሚነት ለማሳየት የሚረዱ ቁልፍ የውጤት አመልካቾች በአባሪ አንድ በተገለፀው ሰንጠረዥ ውስጥ ተመላክተዋል።
[bookmark: _bookmark15][bookmark: _Toc228357589]4.2 ክትትልና ድጋፍ
በተቋማት የሚከናወነውን የገቢር-ነበብ የለውጥ ትግበራን ውጤታማ ለማድረግ በሕግ ማዕቀፍ የተደገፈና በውጤት ላይ የተመሰረተ ክትትል እና ድጋፍ ማካሄድ ያስፈልጋል፡፡ የመንግስት አገልግሎትና አስተዳደር ሪፎርም አመራር ስትራቴጂ ወደ ተግባር የሚቀየረው በማስፈጸሚያ የሕግ ማዕቀፎች፣ ፕሮግራሞችና በዕለት ከዕለት ሥራዎች አማካይነት በመሆኑ ክትትልና ድጋፉ የሚከናወነው በእነዚሁ ላይ በመመስረት ይሆናል፡፡ ስትራቴጂው ስለመፈጸሙና አለመፈጸሙ በየጊዜው በሚደረግ የትግበራ ክትትል የሚረጋገጥ ሲሆን በዋናነትም በየደረጃው የሚመጡ መረጃዎችን በማሰባሰብ፣ በማደራጀት፣ በመተንተንና የትንተናውን መረጃ መሠረት በማድረግ ወቅቱን የጠበቀ የማስተካከያ እርምጃዎችን በመውሰድ የሚፈጸም ነው::
4.3 [bookmark: _bookmark16][bookmark: _Toc228357590]ግምገማና ግብረመልስ
የገቢር ነበብ አመራርና ተቋም ግንባታ ስራዎች አፈጻጸም ግምገማ በሰነዱ ውስጥ የተመላከቱትን ግቦችና የግቦች ማስፈጸሚያ ተግባራት የተቋማትን የተልዕኮ ውጤታማነት ስለማምጣታቸው በተቀመጡት ቁልፍ አመልካቾች ጋር በማነጻጸር የሚከናወን ነው፡፡ ግምገማ የተለያዩ አካላትን ተሳትፎ የሚጠይቅ ሥራ ከመሆኑም በላይ ጠንካራ እና በቴክኖሎጂ የተደገፈ ወቅታዊ መረጃ የማሰባሰብ፣ የማደራጀትና የመተንተን ሂደትን የሚያጠቃልል ነው፡፡ በየደረጃው የለውጥ አመራሩ አፈጻጸምን ለመገምገም የሚያስችል መዋቅር በመፍጠር በየሩብ ዓመቱ፣ በዓመቱ መጨረሻ እና የስትራቴጂው አጋማሽ የክትትልም ሆነ የግምገማ እና የሪፖርት የዳሰሳ ጥናት በጋራ የሚካሄድ የሱፐርቪዥን፣ ግምገማ እና ግብረ- መልስ ቅብብሎሽ እንደሚኖር የሚጠበቅ ሲሆን በክልል ተቋማትዞንር ፣ወረዳና ከከተማ አስተዳዳር የመንግሥት አገልግሎትና አስተዳደር ዘርፍ የአፈጻጸም ሪፖርቶች የሚሰበሰቡ ይሆናሉ።
የገቢር-ነበብ አመራርና ተቋም ግንባታ ሂደቱ ውጤታማ ይሆን ዘንድ ተከታታይ ሱፐርቪዢን እና ተከታታይ ግምገማ ይከናወናል። ከእያንዳንዱ የሱፐርቪዢን እና የተከታታይ ግምገማ ተግባራት ማጠናቀቂያ ላይ የሱፐርቪዢን እና የተከታታይ ግምገማ ሪፖርት የሚዘጋጅ ይሆናል። የተዘጋጁት ሪፖርቶች በግብረ-መልስነት ወቅቱን ጠብቆ ለሚመለከታቸው አካላት ይላክላቸዋል፡፡
4.4 [bookmark: _bookmark17][bookmark: _Toc228357591]ዕውቅና እና ተጠያቂነት
የገቢር-ነበብ አመራርና ተቋም ግንባታ ሥርዓት በተቀመጠው አሠራር ማዕቀፍ መሠረት ተግባራዊ በማድረግ ውጤታማ አፈጻጸም ለማስመዝገብ የማትጊያ ሥርዓት መዘርጋትና ተግባራዊ ማድረግ አስፈላጊ ነው። በመሆኑም የለውጥ አመራር ምዕራፎችን አጠናቀው ወደሚቀጥለው የለውጥ ምዕራፍ ለሚሸጋገሩ ተቋማት በየደረጃው የማትጊያ ሥርዓት በመዘርጋት ተግባራዊ ይደረጋል። የማትጊያ ሥርዓቱን አፈጻጸም በተመለከተ ማንዋሎች የተዘጋጁ ሲሆን ለወደፊት ዝርዝር የአፈጻጸም መመሪያዎችን በማዘጋጀትና በዚሁ በመመራት የሚፈጸም ይሆናል፡፡
ከዚሁ ጋር በተያያዘ ስትራቴጂው የምዕራፍ አንድ ስራዎች በአግባቡ ተፈጻሚ እንዲሆኑ በየደረጃው ያለ የገቢር-ነበብ የለውጥ አመራር በተቀመጠው አሠራር መሠረት ተግባራዊ ማድረጋቸው እየተገመገሙና እየተመዘኑ የሚሄዱበት አግባብ እንደተጠበቀ ሆኖ የተቀመጠውን የአሰራር ሥርዓት መሰረት በማድረግ በአፈጻጸማቸው ዝቅተኛ የሆኑ ተጠያቂ እንዲሆኑ ይደረጋል።

[bookmark: _bookmark18]ማጠቃለያ
መንግስት ያወጣቸውን የልማት ፖሊሲዎች እና ስትራቴጂዎች በውጤታማነት ለማሳካት በማያቋርጥ የለውጥ እንቅስቃሴ ውስጥ የሚጓዝ የመንግሥት አገልግሎትና አስተዳደር ያስፈልጋል። በመሆኑም ፖሊሲውን መነሻ በማድረግ በስትራቴጂ ሰነዱ ምዕራፍ አንድ (ገቢር ነበብ አመራርና ተቋም ግንባታ) ዝርዝር ጉዳዮች ከላይ በተመለከተው መልኩ ቀርበዋል። በስትራቴጂው የተመለከቱትን የምዕራፍ አንድ ስራዎች ለመፈጸም የለውጥ አስተባባሪና የአቅም መገንቢያ ተቋማትን አቅም መገንባት፣ የለውጥ ትግበራ ከተቋማት ዝግጁነት እስከ ለውጥን ማጽናት ድረስ ያሉ ሂደቶች ምን መምሰል እንዳለባቸው እና ብቃት ያላቸው አመራር የሚለዩበት፣ የሚደራጁበት እና የለውጥ አመራር ለቀጣይ ተልዕኮ ዝግጁ የሚሆኑበት የአሠራር ሥርዓት ቀርጾ መተግበር አስፈላጊ ብቻ ሳይሆን ግዴታ መሆኑንም መገንዘብ ያስፈልጋል፡፡
በምዕራፍ አንድ ውስጥ የተቀረፁት ስትራቴጂያዊ የትኩረት መስኮች ሁሉ አቀፍ ተሳትፎ የሚጠይቁ በመሆናቸው ለተግባራዊነታቸው የባለ ሚና አካላት አስተዋጽዖ ከፍተኛ ነው፡፡ ግቦቹና ዋና ዋና ተግባራቱ የዘርፉ የሪፎርም ኘሮግራሞች ተቀናጅተው እንዲተገበሩ ለማድረግ የተቀረጹ ናቸው፡፡ በመሆኑም በየደረጃው ያሉ የተቋም አመራሮች እና ሰራተኞች ስትራቴጂውን ለማስፈጸም የበኩላቸውን ድርሻ በመወጣት የሪፎርም ስራው ውጤት እንዲያስመዘገብ ተግተው መስራት ይጠበቅባቸዋል፡፡

[bookmark: _bookmark19][bookmark: _Toc228357592]ምዕራፍ ሁለት
[bookmark: _bookmark20][bookmark: _Toc228357593]የሃብትና የምሁራን ማፈላለግ እና አጠቃቀም ሥርዓት ግንባታ
1. [bookmark: _bookmark21][bookmark: _Toc228357594]የስትራቴጂው መነሻዎች
1.1 [bookmark: _bookmark22][bookmark: _Toc228357595]የጽንሰ ሃሳብ ማብራሪያ
በዚህ ክፍል ውስጥ ከርዕሰ ጉዳዩ ጋር የተያያዙና ማብራሪያ በሚያስፈልጋቸው ጽንሰ-ሃሳቦች ላይ ትንታኔ ቀርቧል፡፡ በዚህ መሰረት በሃብት ምንነት፣ በሃብት ፍለጋና አጠቃቀም እንዲሁም የምሁራን ፍለጋና አጠቃቀም ጽንሰ-ሃሳቦች ላይ አጠር ያለ ማብራሪያ እንደሚከተለው ቀርቧል፡
1.1.1 የሃብት ትርጉምና ዓይነቶች
[bookmark: _bookmark23]ሃብት በተወሰነ አካባቢ በቴክኖሎጂ ተደራሽ ፣ በኢኮኖሚ አዋጭ እና በባህል ዘላቂ የሆነ የገንዘብ፣ የዓይነት እና የሰው ኃይል ማለት ነው። ሃብት በዋናነት በሦስት ይከፈላል:: 
1. የገንዘብ ሀብት - ጥሬ ገንዘብን፣ ቁጠባን፣ የብድር መስመሮችን እና እንደ ወርቅ ያሉ ወደ ገንዘብ ሊለወጡ የሚችሉ ንብረቶችን ያጠቃልላል፤
2. ቁሳዊ ሀብቶች - እንደ ጥሬ ዕቃ፣ ሕንጻ፣ ማሽን ያሉ ተጨባጭ ንብረቶች ሲሆኑ፤ 
3. የሰው ኃይል - የአንድ ተቋም ሠራተኛ ኃይል/ ባለሙያዎችን እና ፈቃደኛ ሠራተኞችን ያጠቃልላል። ዋናው ጉዳይ እነዚህን ሃብቶች ለተቋማዊ ዕቅዶች ስኬት በውጤታማነት መጠቀም ነው።
ሃብት ማፈላለግ ሲባል ደግሞ አንድ ተቋም ተልዕኮውን ለማሳካት አዳዲስ እና ተጨማሪ የገንዘብ፣ የሰው እና የቁሳቁስ ሀብት ለማግኘት የሚያደርጋቸውን ጥረቶች ያመለክታል። የሃብት ምንጮች የሁለትዮሽ ተቋማት፣ የባለብዙ ወገን ድርጅቶች፣ ማኅበረሰብ ተኮር ድርጅቶች፣ የበጎ አድራጎት ፋውንዴሽኖች፣ የግል ድርጅቶች፣ ዓለም አቀፍ መንግሥታዊ ያልሆኑ ድርጅቶች እና ምሁራን ናቸው። ሂደቱም የሚፈለጉ ተግባራትን መለየት፣ የፕሮጀክት ዕቅዶችን ማዘጋጀት፣ ተባባሪ ድርጅቶችን መለየት እና የትብብር ስምምነት መፈራረምን ያጠቃልላል።
የሃብት አጠቃቀም በኩል ደግሞ የተሰበሰቡ ሃብቶችን ለተቋሙ ተልዕኮ ስኬት በውጤታማነት የማዋል ተግባራትን ያመለክታል። ይህም ከድጋፍ ሰጪ ድርጅቶች ጋር በተፈረመው ስምምነት መሠረት ህጋዊ አሰራርን በመከተል ሃብት መጠቀም፣ ወቅታዊ የሥራና የበጀት ሪፖርት ማድረግ፣ አዳዲስ አጋሮችን መለየት እና የአጭር እና ረጅም ጊዜ የሃብት ማግኛ ዕድሎችን መፍጠርን ያካትታል። በአጠቃላይ ውጤታማ የሃብት አጠቃቀም ስድስት ደረጃዎችን ይከተላል:: እነሱም፡- የተቋሙን ነባራዊ ሁኔታ መረዳት፣ የልማት አጋሮችን መረዳትና መወሰን፣ የፕሮጀክት ዕቅድ ማዘጋጀት፣ ከአጋሮች ጋር ስምምነት ላይ ደርሶ ሃብት ማግኘት፣ ፕሮጀክቱን በቅደም ተከተል መተግበር፣ ፕሮጀክቱን በአግባቡ ማጠናቀቅ እና ቀጣይ ስምምነት ማድረግ።
ምሁራን በከፍተኛ ትምህርትና ልምድ የበለጸጉ ግለሰቦች ሲሆኑ በመንግሥት አገልግሎትና አስተዳደር ሪፎርም ውስጥ የላቀ ሚና ይጫወታሉ። በተለይ በጎ ፈቃደኞች በመሆን የምክር አገልግሎት፣ ድጋፍ፣ ማበረታቻ እና የማኅበረሰብ የገቢ ማመንጫ ጥረት በመደገፍ ከፍተኛ አስተዋጽኦ ያደርጋሉ። ሃሳብ አፍላቂ ቡድኖች (Think Tanks) በኢትዮጵያም ወደ 25 የሚጠጉ ተቋማት በዩኒቨርሲቲና ምርምር ተቋማት ተቀናጅተው ይሠራሉ። እነዚህ አካላት ችግሮችን በመለየት፣ መፍትሔ በማፍለቅ እና የፖሊሲ ውሳኔ ላይ ተጽዕኖ በማሳደር ለሪፎርሙ ስኬት ከፍተኛ ጠቀሜታ አላቸው። 
የነባራዊ ሁኔታ ዳሰሳ
በዚህ ስትራቴጂ ውስጥ ሁለት አበይት ጉዳዮች የተቃኙ በመሆኑ የነባራዊ ሁኔታ ዳሰሳውንም በሁለት ፈርጆች ከፍሎ ማየት አስፈላጊ ነው፡፡ በዚህ መሰረት ከሃብት ማፈላለግና አጠቃቀም ጋር የተያያዙ ነባራዊ ሁኔታዎች እና ከምሁራን አፈላለግና አጠቃቀም ጋር የተያያዙ ነባራዊ ሁኔታዎች ተብለው ተለይተው እንደሚከተለው ቀርበዋል።
የሃብት ማፈላለግና አጠቃቀምን በተመለከተ
ሃብትን መፈለግ፣ ፈልጎ ማግኘት፣ አግኝቶም በአግባቡና በውጤታማነት መጠቀም ለሪፎርሙ ተግባራት ስኬት ከፍተኛ ድርሻ አለው። በእርግጥ በመንግስት አገልግሎትና አስተዳደር ሪፎርም ሂደት ሃብት በሰነዶች ዝግጅት ወቅት የሚያስፈልጉ ወጭዎችን ለመሸፈን፣ የተዘጋጁ ሰነዶችን ለማስተዋወቅ እና ተያያዥ ሥልጠናዎችን ለመስጠት፣ ለሪፎርሙ አፈጻፀም የሚረዱ አስፈላጊ ግብዓቶችን ለመግዛትና ለአገልግሎት ለማዋል፣ ወዘተ ሃብት ጠቃሚ ነው። በዚህ መሰረት ሪፎርም የሚፈልገውን የሃብት መጠን መለየት፣ የተለየውን የሃብት መጠን በአጋርነት ሊሰሩ ከሚፈልጉ ድርጅቶች በማፈላለግ ማግኘት እና መጠቀም እንደ ኢትዮጵያ ባሉ በኢኮኖሚ ዕድገታቸው ዝቅተኛ ደረጃ ላይ ለሚገኙ ሃገራት አስፈላጊ ነው። ከዚህ አንጻር እንደ ኢትዮጵያ ያሉ በማደግ ላይ የሚገኙ ሃገራት ከሃብት አንጻር የበለፀጉ ሃገራትን ድጋፍ መፈለጋቸው እሙን ነው።
በመንግስት አገልግሎትና አስተዳደር ሪፎርም አተገባበር ሃብት አስፈላጊ ቢሆንም ሃብትን የማግኘት፣ አግኝቶም የመጠቀም ሂደት ጥቂት የማይባሉ ተግዳሮቶች አሉት። በእርግጥም በሪፎርሙ አተገባበር ከሃብት ማፈላለግና አጠቃቀም ጋር ተያይዞ በርካታ ተግዳሮቶች ሊኖሩ እንደሚችሉ መገመት አዳጋች አይደለም። ከእነኝህ ተግዳሮቶች ውስጥ የተቋማትን ነባራዊ ሁኔታዎችን የመዳሰስ አቅም አለመዳበሩ፣ በአጋርነት መስራት መቻል ወይም አለመቻልን አስመልክቶ ወይም አሰላለፍን አስመልክቶ ተገቢ ውሳኔ መወሰን የሚያስችል ብቃት ክፍተት፣ ጥራት ያለው የትግበራ ዕቅድ (ፕሮፖዛል) ማዘጋጀት የሚያስችል ብቃት ክፍተት፣ ትግበራን በቅንጅት ወይም በትብብር መጀመር እና መምራት አለመቻል ጎልተው የሚስተዋሉ ተግዳሮቶች ናቸው፡፡ ከዚህ ቀጥሎ እያንዳንዱ ተግዳሮት አንድ በአንድ በዝርዝር ተብራርቷል።
የተጀመረው የመንግስት አገልግሎትና አስተዳደር የሪፎርም መርሃግብር ክልላችን አሁን ካለበት ዕድገት ደረጃ ወደ ተሻለ ደረጃ ሊያደርሰው የሚችል ነው፡፡ ይሁንና ክልላችን ይህንን ከፍተኛ ሥራ ለማከናወን በሚያስችል በቂ የተፈጥሮ ሃብት የታደለች ብትሆንም ያላትን ሃብት በትክክል ለይቶ ጥቅም ላይ ማዋል የሚያስችል በቂ አቅም አልተገነባም፡፡ ስለሆነም ከአቅም ዕጥረት ጋር ተያይዞ የሪፎርሙ ርዕይ እንዳይደናቀፍ በቂ እና ተገቢ የሃብት ማፈላለግ ሥራ መስራት አስፈላጊ ነው። ይህ ስትራቴጂ ካስፈለገባቸው ዋና ዋና ምክንያቶችም አንዱ የተጀመረው የሪፎርም ስራ ግዙፍ እና ከፍተኛ ሃብትና የማስፈጸም አቅም የሚጠይቅ ከመሆኑ ጋር በተያያዘ ያለው ነባራዊ ሁኔታ ነው።
የነባራዊ ሁኔታን መሰረት ያደረገ መረጃ የማሰባሰብና የመጠቀም ልምድ ደካማ በመሆኑን ክልላችን የተፈጥሮ ሀብት ያላት ብትሆንም ዋነኛው ጉድለታችን ይህንን ሀብት በአግባቡ ለይቶ ጥቅም ላይ የማዋል አቅም ያዳበርን አለመሆኑ ነው፡፡ በሌላ በኩል የአጋር ድርጅቶችን ፍላጎት፣ ዓላማ፣ ወዘተ በአጠቃላይ ነባራዊ ሁኔታ መሰረት ያደረገ መረጃ የማጠናቀር ልምድ ማጣት ሌላው ተጠቃሽ ጉድለት ነው። አጋር ድርጅቶች የተሰማሩበትን ዓላማዎችና ተያያዥ ጉዳያቸው ሊሆን የሚችለው ምን እንደሆኑ ጠንቅቆ አለማወቅ፤ ብሎም ከተቋሙ መቼ ምን እንደሚፈልጉ አለመረዳት፤ ወዘተ መሰረታዊ የሃብት አፈላለግና አጠቃቀም ልምድ ውስጥ ጎልተው የሚታዩ ጉድለቶች ናቸው። ተቋማት የራሳቸውን አቅምና ፍላጎት እንዲሁም የአጋር ድርጅቶችን ፍላጎትና ዓላማዎች በሚገባ መረዳት አለመቻል የሃብት ምንጭ  ሊሆኑ  የሚችሉ  አጋር  ተቋማትን  መለየት  እና  አብሮ  መስራት መቻል ወይም አለመቻልን በትክክል እንዳይለዩና እንዳይወስኑ ያደርጋል።
ከፍ ብሎ የተገለፀው ጉዳይ ጥራት ያለው ፕሮፖዛል (የትግበራ ዕቅድ) ማዘጋጀት ካለመቻል ጋር ሲያያዝ ችግሩን ተደራራቢ ያደርገዋል። ብቃት ያለው የትግበራ ዕቅድ ዝግጅት አቅም ዕጥረት የትግበራ ዕቅዱ በውስጡ መያዝ የሚገባቸውን ዓላማዎች እንዳይይዝ ከማድረጉም በላይ የትግበራ ዕቅዱ አጋር ድርጅቶችን ማሳመን የማይችል እንዲሆን ያደርገዋል። ይህ ሁኔታ ከተለያዩ አጋር ድርጅቶች ጋር አብሮ የመስራት ዕድልን ዝቅተኛ እንደሚያደርግ ግልጽ ነው። ይህ ችግር ከሁሉም አስቀድሞ በተገቢው ልክ ሃብት ከመጠየቅ በፊት የአጋር ድርጅቱን የትግበራ ዕቅድ አለባዊያንን በመለየትና በመከተል ጥራቱን የጠበቀ የትግበራ ዕቅድ አለመዘጋጀት፣ ደረጃውን የጠበቀ የበጀት ውሳኔ አለመስጠት እና ተቋሙ የሌለውን አቅም በመረዳት ያንን ለመገንባት ጥረት አለማድረግ ያካትታል።
ትግበራን በቅንጅት ወይም በትብብር መጀመር እና በትብብር መቀጠል ወይም መስራት አለመቻል ሌላው መታየት ያለበት ጉዳይ ነው። በትብብርና በቅንጅት ትግበራ አለመጀመር፣ በትንሹ ትግበራ በመጀመር እሱን እያሰፉ አለመሄድ፣ ቀስ በቀስ ችግሮችን እየፈቱ በመሄድ ፈንታ በስፋት ለመፍታት የሚደረግ ጥረት ሁኔታዎችን እንደሚያወሳስብ አለመረዳት በግልፅ የሚስተዋል ችግር ነው። በአጭሩ በየወቅቱ ብቃት ያለው እና ተጽዕኖ ማሳደር የሚችል የፕሮጀክት ክትትልና ግምገማ በማድረግ ተቋማዊ ትምህርት አለመውሰድ መዘንጋት የሌለበት የዘርፉ ጉድለት ነው፡፡ ለቀጣይ የሃብት ማፈላለግና አጠቃቀም ሂደት ምቹ ሁኔታን የመፍጠር ብቃት ማነስ በዚህ ረገድ መጠቀስ የሚገባው ጉዳይ መሆኑ ግልጽ ነው። ከዚህ ጋር በተያያዘም ቀጣይ የሃብት ፍለጋ ኡደትን መከተል አለመቻል፣ ከባለፈው የፕሮጀክት ሂደት የተገኘውን ልምድና ተሞክሮ በመለየት፣ እንዲሁም ያጋጠሙ ጉድለቶችን እና ጥንካሬዎችን በመለየት ለቀጣይ ግንኙነት ከነባርም ሆነ ከአዳዲስ አጋር ተቋም ጋር የሚተገበር እቅዶችንና ማእቀፎችን የሚቀመጡበት አሰራር አለመዳበር በሃብት ፍለጋና አጠቃቀም ሂደት በዋናነት የሚነሱ ችግሮች ናቸው፡፡
1) የምሁራን አፈላለግና አጠቃቀምን በተመለከተ
በአካባቢያችን ከሚገኙ ሃብቶች መካከል የሰው ኃብት እሱን ተከትሎ ምሁራንም ሆኑ ሰዎች የሚመሯቸው አጋር ድርጅቶች በገንዘብ፣ በዕውቀት፣ በጉልበት፣ በጊዜ፣ ወዘተ የሚያበረክቱት አስተዋጽኦ ከፍተኛ ነው። በዚህ ረገድ የሃብት ምንጭ ሊሆኑ የሚችሉ ግለሰቦችን እና ተቋማትን ለይቶ በአጋርነት መስራት መቻል ወይም አለመቻልን አስመልክቶ ተገቢ ውሳኔ መወሰን አለመቻል ወይም ከዚህ ጋር የተያያዘ ብቃት ማጣት አንዱ ተግዳሮት ነው፡፡
ስለ ምሁራን ሲታሰብ ምሁራንን በሙያ ዘርፋቸው ለይቶ፣ መረጃዎችን አደራጅቶ አስፈላጊ በሆነ ቦታና በጊዜ በውጤታማነት መጠቀም አለመቻል በርካታ ችግሮቻችን አብረውን እንዲዘልቁ አድርጓል። በጥናትና ምርምር ረገድ በቂ የሰው ኃይል ቢኖርም እነኝህን ምሁራን ፈልጎ ማግኘት የሚያስችል እንዲሁም ከምሁራኑ ጋር በትብብር መስራት የሚያስችል ሥርዓት አለመኖሩ በዘርፉ ሊጠቀስ የሚችል ችግር ነው። በአገራችንና በክልላችን የተለያዩ ለልማት መሰረት የሆኑ ፖሊሲዎች ቢወጡም እነኝህን ፖሊሲዎች ወደ ተግባር በመለወጥ ሂደት የሚያጋጥሙ ተግዳሮቶችን በወቅቱ በጥናት ተለይተው ተገቢው የመፍትሄ አቅጣጫ ተቀምጦላቸው ተግባራዊ አለመሆናቸው የተለፋላቸውን ፖሊሲዎች ውጤት አልባ ሲያደርጉ ይስተዋላል። ይህንን እውነታ በጥንቃቄ ለሚመረምር ሰው ምክንያቱ ብቃት ያላቸው በቂ የፖሊሲ ጥናትና ምርምር ባለሙያዎች አለመለየት ወይም አለማግኘት ይሆናል። በጥንቃቄ መመርመር ከተቻለ ችግሩ የባለሙያ ሙሉ ለሙሉ መጥፋት ሳይሆን፤ ይልቁንም በተለያዩ ቦታ የሚገኙ ምሁራን ባላቸው ትርፍ ጊዜ በበጎ ፈቃደኝነት ወደ ክልላችን መጥተው ወይም ባሉበት ቦታ ሆነው የሙያ ልምዳቸውን የሚያካፍሉበት የአሠራር ሥርዓት አለመዘርጋቱ ነው።
በለውጥ ሂደት ውስጥ አስፈላጊ ከሆኑ ተግባራት መካከል አንደኛው ባለሚና አካላትንና ህብረተሰቡን በለውጡ ዙሪያ በቂ ግንዛቤ በመፍጠርና ሚናቸውን በማስተዋወቅ ኃላፊነታቸውን በብቃት እንዲወጡ ማድረግ ነው። ለዚህም የምሁራን አስተዋጽኦ ከፍተኛ ነው። ይሁንና ይህንን አስተዋጽኦ መወጣት የሚችሉ ብቃትና ፍላጎት ያላቸው ምሁራን የሉም ባይባልም እነሱን አፈላልጎ ድርሻቸውን እንዲወጡ የሚያስችል አሰራር አለመኖሩ ከፍተኛ ተግዳሮት ነው። ምሁራን በለውጥ ሂደት ውስጥ በማማከር ሥራዎች ላይ በትብብርና በፈቃደኝነት መስራት ቢችሉ የለውጡን ሂደት የተሳለጠ እና ውጤታማ የማድረግ አቅማቸው በቀላሉ የሚታይ አይደለም። በአንጻሩ እንዲህ ዓይነት የለውጥ ሂደትን በማማከርና በትብብር መስራት የሚፈልጉ ምሁራንን ማግኘት የሚያስችል አሰራር አለመኖሩ ያሉትን ምሁራን መጠቀም እንዳይቻል ያደረገና በዚህም የምሁራን ዕጥረት እንዳለ ያመላከተ የዘርፉ ተግዳሮት መሆኑ በግልፅ ይስተዋላል።
አሁን በሚስተዋልና በወደፊት ትንተና ረገድ ብቃት ያላቸው በጎ ፈቃደኛ የሆኑ ምሁራን ማነስ ሌላው የዘርፉ ተግዳሮት ነው። ይህንን እውነታ አጉልቶ የሚያሳየው የወቅቱ የመንግስት አገልግሎትና አስተዳደር ችግሮች ውስብስብና ዘርፈ ብዙ መሆናቸው ነው። እንዲህ ዓይነቶች ውስብስብና ዘርፈ ብዙ የሆኑ ችግሮችን መፍታት የሚቻለው በፈጠራ ማሰብ ልምድ ያላቸው የወደፊት ትንተና በመስራት አቅም ያዳበሩ ምሁራን በበቂ ቁጥር ሲገኙ ነው። እነኝህ ምሁራን ከምንም በላይ ችግሮቹን አጥንተው የመፍትሄ መንገዶችን ለማመላከትና የመፍትሄውም አካል ሆነው ተግባራዊ ለማድረግ ሙሉ ፍላጎት ያላቸው እና በቁርጠኝነት ለመስራት ራሳቸውን ያዘጋጁ ሲሆኑ ችግሮቹን በአሸናፊነት ማለፍ ይቻላል።
በመንግስት አገልግሎትና አስተዳደር ዘርፍ የተስተዋሉት ችግሮች ጥቂት በማይባሉ ሃገራት የመፍትሄ ሃሳቦች ተዘይዶላቸው ተቀርፈዋል። ከዚህ አንጻር በቴክኖሎጂ ሽግግር ብቃት ያላቸው ባለሙያዎችን ማግኘትና መጠቀም አስፈላጊ ነው። በአንጻሩ እነኝህን አይነት ፈቃደኛ የሆኑ ምሁራን ዕጥረት የመፍትሄው ዕንቅፋት መሆኑ አይቀሬ ነው። በአጠቃላይ ከላይ በዝርዝር የተመላከቱትን ችግሮች ወይም ሁኔታዎች ለመቅረፍ ታስቦ ይህ ስትራቴጂ ተዘጋጅቷል፡፡
1.2. [bookmark: _bookmark25][bookmark: _Toc228357596]ስትራቴጂያዊ ጉዳዮች
ከፍ ብሎ የቀረበውን የነባራዊ ሁኔታ ዳሰሳ መሰረት በማድረግ የሚከተሉት ስትራቴጂያዊ ጉዳዮች ተለይተዋል፡-
1. ውጤታማ የገንዘብ ፣ ቁሳቁስና ቴክኖሎጂ ፍለጋና አጠቃቀም ሥርዓት አለመዘርጋቱ፣
2. የበጎ ፍቃደኛ ምሁራን ተሳትፎን የሚያረጋግጥ ሥርዓት አለመዘርጋቱ
1.3. [bookmark: _bookmark26][bookmark: _Toc228357597]የስትራቴጂው አስፈላጊነት
ከመንግሥት አገልግሎት አሰጣጥ ቅልጥፍና፣ ውጤታማነት እና ጥራት አንፃር የታቀደው ዓላማ እንዲሳካ ለማድረግ ሃብትን በሚገባ መለየትና በብቃት መጠቀም ያስፈልጋል። በዚህ ረገድ በሁሉም አካላት ዘንድ (በሃብት ፈላጊ እና በተባባሪ አጋር አካላት) የጋራ አረዳድ መያዝ እና መተግበር እንዲያስችል ይህን የምሁራን እና ሃብት ማፈላለግና አጠቃቀም ሥርዓት ግንባታ እውን የሚያደርግ ክፍል በመንግስት አገልግሎትና አስተዳደር አመራር ስትራቴጂ ውስጥ ተካቶ የስትራቴጂው አካል አድርጎ ማዘጋጀት አስፈላጊ ሆኗል። በዚህ መሰረት በዚህ ስትራቴጂ ውስጥ የዚህ ክፍል አስፈላጊነቶች የሚከተሉት ናቸው፡-
1. ውጤታማ የሃብት አፈላለግና አጠቃቀም ሥርዓት በመገንባት ሪፎርሙን መደገፍ የሚያስችል በቂ ሃብት ለማግኘት እና የተገኘውንም ሃብት በውጤታማነት ለመጠቀም፣
2. ስኬታማ የምሁራንን ተሳትፎ የሚያረጋግጥ ሥርዓት በመዘርጋት እና በመንግስት አገልግሎትና አስተዳደር ሥርዓት ውስጥ የምሁራንን ድርሻ በማሳደግ የጋራ ተጠቃሚነትን ለማጎልበት፣
3. በክልላችን ያለውን የገንዘብ፣ የቁሳቁስና የሰብዓዊ ሃብት በመለየትና በማግኘት በውጤታማነት ለመጠቀም እና የሪፎርሙ ዓላማ በሃብት ዕጥረት ምክንያት እንዳይደናቀፍ ከማድረግ በተጨማሪ ህዝብንና መንግስትን የሃብታቸው ተጠቃሚ ማድረግ፤
2. [bookmark: _bookmark27][bookmark: _Toc228357598]የስትራቴጂው ዓላማዎችና መርሆዎች
2.1. [bookmark: _bookmark28][bookmark: _Toc228357599]የስትራቴጂው ዓላማዎች
የስትራቴጂ ሰነዱ ዓላማ በክልሉ ውስጥ የሚገኙ ምሁራን በመፈለግ እንዲሁም በገንዘብ ወይም በቁሳቁስ ደረጃ የሚገለጹ ሃብቶችን በማሰባሰብ በአግባቡ ጥቅም ላይ ለማዋል የሚቻልበትን ምቹ ሁኔታዎች ለመፍጠር ነው፡፡ በዚህ መሰረት የዚህ ስትራቴጂ መዘጋጀት ዋና ዋና ዓላማዎች የሚከተሉት ናቸው፡-
1. ውጤታማ የሃብት አፈላለግና አጠቃቀም ሥርዓት በመገንባት ሪፎርሙን በበቂ ሃብት መደገፍ፣
2. ስኬታማ የምሁራን ተሳትፎን የሚያረጋግጥ ሥርዓት በመዘርጋት በሪፎርሙ ትግበራ ውስጥ ምሁራን የሚኖራቸውን ተሳትፎ ማስፋት፣
3. በክልላችን ያለውን የገንዘብ፣ የቁሳቁስና የሰብዓዊ ሃብት በመለየት፣ በማግኘት እና በውጤታማነት በመጠቀም የሪፎርሙ ዓላማ በሃብት ዕጥረት ምክንያት እንዳይደናቀፍ ማድረግ፡፡
2.2. [bookmark: _bookmark29][bookmark: _Toc228357600]የስትራቴጂው መርሆች
የምሁራን እና ሃብት ማፈላለግና አጠቃቀም ሥርዓት ግንባታ ስትራቴጂ የሚከተሉት መሠረታዊ መርሆዎች ይኖሩታል፡-
· ግልጽነትና ተጠያቂነት
· ፍትሃዊነትና የህግ የበላይነት
· ቅልጥፍናና	ውጤታማነት
· አገልጋይነት
· ፈጠራና ችግር ፈቺነት
· አሳታፊነትና ተባባሪነት
· ሙያዊ-ሥነ-ምግባር
3. [bookmark: _Toc228357601]የትኩረት መስኮች፣ ግቦች እና ዋና ተግባራት
ከነባራዊ ሁኔታ ትንተና የተገኙ ስትራቴጂያዊ ጉዳዮችን ለመፍታት የሚያስችሉ የትኩረት መስኮች፣ ከእነኝህ የትኩረት መስኮች ጋር የተያያዙት ግቦች፣ ዋና ዋና ተግባራት፣ እና የአፈጻጸም ስልቶች ከዚህ በታች ቀርበዋል፡-
1) ውጤታማ የገንዘብ፣ የቁሳቁስና የቴክኖሎጂ ፍለጋና አጠቃቀም ስርዓት ዝርጋታ
2) ስኬታማ የምሁራን ተሳትፎ
የትኩረት መስክ አንድ፡- ውጤታማ የገንዘብ፣ የቁሳቁስና ቴክኖሎጂ ሃብት ፍለጋና አጠቃቀም ስርዓት ዝርጋታ

ግብ 1፡- የሃብት ፍለጋና አጠቃቀም ሥርዓት መዘርጋት
1. ዋና ዋና ተግባራት
1) የሃብት ፍለጋና አጠቃቀም ማኑዋል ማዘጋጀት፣
2) በሃብት ፍለጋና አጠቃቀም ማኑዋሉ አተገባበር ላይ ስልጠና መስጠት፣
3) የሃብት	ፍለጋና	አጠቃቀም	ሂደቱ	ሥርዓቱን	የተከተለ	መሆኑን መከታተልና መገምገም
2. የማስፈጸሚያ ስልቶች
· ልምድ ካላቸው ባለሙያዎች ጋር በትብብር በመስራት
· የስልጠና መመሪያን በመጠቀም፣
· የተለያዩ የውይይትና ስልጠና መድረኮችን በማዘጋጀት፣
· የተለያዩ ልምዶችን በመለየትና በመቀመር፣
· ውጤታማ የክትትልና ግምገማ ሥርዓት በመከተል
ግብ 2፡- ፍላጎትን መሰረት ያደረገ የሃብት ፍለጋ ሥርዓት ትግበራን ማጠናከርና ማጽናት
1. ዋና ዋና ተግባራት
1) የኃብት ማፈላለግ ሥራውን ማከናወንና ሂደቱን በመከታተል ዳር ማድረስ፣
1. የተገኘውን ኃብት በአግባቡ መጠቀም፣
2. በሃብት	ፍለጋ	እና	አጠቃቀም	ረገድ	የሚስተዋሉ	ችግሮችን	የሚለይ	ጥናት ማካሄድ፣
3. በተደረገው ጥናት የተሰነዘሩ የመፍትሄ ሃሳቦቹን ተግባራዊ ማድረግ ሥርዓቱን ማዘመን፡፡
2. የማስፈጸሚያ ስልቶች
· ከማኅበራት እና ድርጅቶች ጋር በቅንጅትና በትብብር በመስራት
· የአጋር ድርጅቶችን ድረ-ገጽ በመከታተል፣
· ቀጣይነት ያለው ግንኙነት በመፍጠር
· የመንግስትን የፋይናንስ አሰራር ሥርዓትን በመከተል፣
· ዲጂታል ቴክኖሎጂን በመጠቀም፣
 የትኩረት መስክ ሁለት፡- ስኬታማ የምሁራን ተሳትፎ	 ግብ 3፡- የምሁራን ፍለጋና አጠቃቀም ሥርዓትን መዘርጋት
1. ዋና ዋና ተግባራት
1) የምሁራን ፍለጋና አጠቃቀም ማኑዋል ማዘጋጀት፤
2) በማንዋሉ አጠቃቀም ላይ ሥልጠና መስጠት፣
3) ምሁራን የሚሳተፉበት የሪፎርም ዕውቀት ማዕከል መመስረት
2. የማስፈጸሚያ ስልቶች
· የተለያዩ ልምዶችን በመለየትና በመቀመር፣
· ከማኅበራት እና ድርጅቶች ጋር በቅንጅትና በትብብር በመስራት
· የዲጂታል ቴክኖሎጂን በመጠቀም
ግብ	4፡-	ምሁራን	ከመንግስት	አገልግሎትና	አስተዳደር	ዘርፉ	ጋር	በትብብር	እንዲሰሩ ማድረግና ሥርዓቱን ማጽናት
1. ዋና ዋና ተግባራት
1) ምሁራን በመንግስት አግልግሎትና አስተዳደር ዘርፍ ውስጥ በትብብር እንዲሰሩ የሚያስፈልጓቸውን ጉዳዮች መለየት እና ማደራጀት፤
2) ከሲቪል	ሰርቪሱ	ጋር	በትብብር	መስራት	የሚፈልጉና	የሚችሉ ምሁራንን መለየትና መረጃቸውን ማደራጀት፤
3) በምሁራኑ እና በሲቪል ሰርቪሱ መካከል በጋራ ተጠቃሚነት ላይ የተመሰረተ የትብብር ሥርዓት በመፍጠር በጋራ መስራት፣
4) በሲቪል ሰርቪሱና በምሁራኑ መካከል በተከናወነው ትብብር ላይ የፋይዳ ጥናት ማድረግ፣
5) ከምሁራኑ ጋር የሚደረገውን ትብብር ማጽናት ያስችል ዘንድ የምሁራን ማኅበር መመስረት፤
6) የማኅበሩንና የአጠቃላይ አሰራር ሥርዓቱን ውጤታማነቱን በየጊዜው መገምገም፤
7) በሥራ	ሪፖርቶችና	በግምገማ	ውጤት	ላይ	ተንተርሶ	አስፈላጊውን ማሻሻያ በየጊዜው እንዲደረግ ማድረግ፡፡
2. የማስፈጸሚያ ስልቶች
· የጥናት ዘዴዎችን በመጠቀም
· ከማኅበራት፣	ድርጅቶች	እና	ሀሳብ	አፍላቂዎች	ጋር	በቅንጅትና	በትብብር በመስራት
· የተቋሙን የእቅድ አፈጻጸም ሪፖርት በመጠቀም፣
· የአጋር ድርጅቶችን እና የሃሳብ አፍላቂዎች ድረ-ገጽ በመከተል
· በዲጅታል ሥርዓት በመደገፍ፣

4. [bookmark: _Toc228357602]መለኪያዎች እና ምዘና
በስትራቴጂው ምዕራፍ ሁለት የምሁራን እና ሃብት ማፈላለግና አጠቃቀም ሥርዓትን ለማስፈጸም ስትራቴጂያዊ ጉዳዮች እና ተያያዥ የትኩረት መስኮች እንዲሁም ግቦችም ተለይተዋል። እነኝህን ግቦች መሠረት በማድረግ በውጤት አመላካቾች መሰረትነት ምዘና ማካሄድ አስፈላጊ ነው። ስለሆነም ለተነደፉ ግቦች የቁልፍ አፈጻጸም አመላካቾችን ማዘጋጀት ለክትትልና ግምገማ ሥራ አስፈላጊ ነው፡፡ በዚሁ መሠረት የምሁራን እና ሃብት ማፈላለግና አጠቃቀም ሥርዓት ትግበራ ክትትልና ግምገማ የአሠራር ሥርዓት እና የቁልፍ አፈጻጸም አመላካቾች እንደሚከተለው ቀርቧል፡፡
[bookmark: _bookmark30][bookmark: _Toc228357603]4.1 ክትትልና ድጋፍ
በሃብትና ምሁራን ማፈላለግና አጠቃቀም ተግባራት በአግባቡ እንዲተገበሩና ውጤታማና ዓላማቸውን ያሳኩ እንዲሆኑ ጠንካራ የክትትልና ድጋፍ ሥርዓት መዘርጋትና ተግባራዊ ማድረግ ያስፈልጋል። የሃብትና ምሁራን ማፈላለግና አጠቃቀም ተግባራዊ ለማድረግ የማስፈፀሚያ የጊዜ ሰሌዳ ተዘጋጀቶለት በተቀመጠው ጊዜ እና ጥራት እንዲተገበር ተከታታይ ክትትል እና ድጋፍ ይደረጋል፡፡
4.2. [bookmark: _bookmark31][bookmark: _Toc228357604]ግምገማና ግብረመልስ
የሃብትና ምሁራን ማፈላለግና አጠቃቀም ሂደቱን በተገቢው መንገድ ክትትልና ድጋፍ በማድረግ ስኬታማ እንዲሆን ከማድረግ ባሻገር የደረሰበትን ሁኔታ ለመዳሰስ እና ውጤታማነቱን ለማረጋገጥ የሩብ ዓመት፣ የስድስት ወር፣ የዘጠኝ ወር እና ዓመታዊ ግምገማ ይካሄዳል፡፡ ግምገማው የተቀመጡትን የውጤት አመላካቾች መሰረት ያደረገ ይሆናል። በተያዘው የጊዜ ሰሌዳ እና በአፈፃፀም ደረጃ ግምገማ መሠረት ተገቢው ግብረመልስ ወቅቱን ጠብቆ ለሚመለከታቸው አካላት ይሰጣል፡፡
4.3 [bookmark: _bookmark32][bookmark: _Toc228357605]ዕውቅናና ተጠያቂነት
በግምገማው እና በአፈጻጸም ምዘና ውጤት መሠረት በሃብትና ምሁራን ማፈላለግና አጠቃቀም ከፍተኛ አስተዋፅዖ ላበረከቱ አካላት ማትጊያ፣ ዕውቅና እና ሽልማት ይሰጣል፡፡ በአንጻሩ ደግሞ ዝቅተኛ አፈፃፀም ደረጃ ላሉ የተገኙ የሃብትና ምሁራን ማፈላለግና አጠቃቀም አካላት ክፍተታቸውን በመለየት ጉድለቱ የሚሞላበት ሥራ ይሰራል፡፡ ይሁንና ተከታተይ የማብቃት ድጋፍ ተደርጎላቸው የማይሻሻሉ ከሆነ ኃላፊነታቸውን ባልተወጡ ልክ ተጠያቂ እንዲሆኑ ይደረጋል፡፡

ገጽ 44/67

[bookmark: _bookmark33][bookmark: _Toc228357606]ማጠቃለያ
የመንግስት አገልግሎትና አስተዳደር ተቋማት የተጣለባቸውን ተልዕኮ ለመወጣት እንዲችሉ ከአደረጃጀታቸው ጀምሮ እስከ አገልግሎት አሰጣጣቸው ያለውን ሁለንተናዊ ስኬት የሚያረጋግጡበት የተሟላ ግብዓት ያስፈልጋቸዋል። እነኝህ ግብዓቶች በሚፈለገው ደረጃ ለማግኘትና ለሟሟላት የሃብትና ምሁራን ማሰባሰቢያ አጠቃቀም ሥርዓት መዘርጋት ይገባቸዋል። በተዘረጋው የሃብትና ምሁራን አፈላለግና አጠቃቀሞች ሥርዓት እየተመሩ በተቋማትና በሃገር የሚታቀዱት የልማትና የለውጥ ተግባራት ከግብ እንዲደርሱ የሁሉም ባለ ድርሻ አካላት ተሳትፎ ማደግ ይኖርበታል፡፡
የመንግሥት ፖሊሲዎችና ስትራቴጂዎችን ለማስፈጸም የሚያስችል ሰብዓዊና ቁሳዊ ሃብት በማሰባሰብ እንዲሁም በጥናትና ምርምር እና በመረጃ የተደገፈ ውሳኔ ለመስጠት እንዲቻል ሐሳብ አመንጭ ምሁራንን በትብብር እውቀትና ልምዳቸውን፣ ባለ ድርሻ አካላትን በክትትልና ግምገማ ሂደት ውስጥ ማሳተፍ ይገባል፡፡ በዚህ መሰረት ሁሉም ባለድርሻ አካላት የሥራው አካል ሆነው የድርሻቸውን እንዲወጡ በማድረግ ጠንካራ የመንግስት አገልግሎትና አስተዳደር ዘርፍ በመገንባት በመንግሥት የታቀዱ የልማት ግቦችን በሚፈለገው ደረጃ ለማሳካት አስፈላጊውን ርብርብ ማድረግ ይጠበቅበታል፡፡
[bookmark: _bookmark34]

[bookmark: _Toc228357607]የቁልፍ ቃላት ፍቺ
1. ሃሳብ አፍላቂዎች (Think-tank groups)፡- በፖለቲካ፣ ኢኮኖሚ፣ ማህበራዊ ወይም ቴክኖሎጂ ጉዳዮች ላይ ጥናት የሚያደርጉና ምክር የሚሰጡ ምሁራን ስብስብ ነው።
2. ሃብት ማፈላለግ:- ለሪፎርሙ ግብ መሳካት ይረዳ ዘንድ የገንዘብ፣ የሰው ሃይል እና ማቴሪያሎችን የማሰባሰብ፣ የማደራጀትና በውጤታማነት የመጠቀም ሂደትን ያመለክታል።
3. ለውጥ:- የመንግስት አገልግሎትና አስተዳደር ሥርዓቱን ማሻሻልና ዘመኑን የዋጀ ማድረግ ማለት ነው።
4. መልካም ተሞክሮ (ቤንችማርኪንግ):- የራስን አፈፃፀም ምርጥ ተሞክሮ ካለው ሌላ አቻ ተቋም ጋር በማነጻፀር ወደዚያ ደረጃ መድረስ የሚያስችል ልምድ መውሰድ ማለት ነው።
5. መንግስታዊ ያልሆኑ ድርጅቶች (መ.ያ.ድ.)፡- ብዙ ጊዜ የማህበራዊ፣ የኢኮኖሚ፣ የሰብአዊ ወይም አካባቢያዊ ጉዳዮችን ለመፍታት ከመንግሥት በተለየ መንገድ የሚሰሩ ድርጅቶች ናቸው።
6. ምዘና:- የሪፎርሙን አተገባበርና ውጤታማነት መመርመርና የጥራቱንና የአፈጻፀም ደረጃውን በቁጥራዊ ሂሳብ መግለጽ ማለት ነው።
7. ሪፎርም:- አንድን ድርጅት እንዲለወጥ ወይም ወደተሻለ ደረጃ እንዲደርስ የማድረግ ሂደት ነው።
8. ስታንዳርዳይዜሽን፡- ምርት ወይም የአገልግሎት አሰጣጥ የተቀመጠለት የጥራትና የቅልጥፍና ደረጃ በተደጋጋሚነት፣ በታማኝነት የመተግበር (ደረጃውን የመጠበቅ) ሂደት ነው።
9. በማኅበረሰብ የተመሰረቱ ድርጅቶች (Community-based Organisations)፡ በአንድ ማኅበረሰብ የተመሰረተ ድርጅት ሲሆን ድርጅቱን ባቋቋመው ማኅበረሰብ ውስጥ የሚሰራ እና በአካባቢ ደረጃ ለውጥን ለመፍጠር የሚተጋ ለትርፍ ያልተቋቋመ ድርጅት ነው።
10. ተቋም:- የራሱ አደረጃጀት ያለው በህግና በሥረዓት የሚመራ ለአንድ የተወሰነ ዓላማ (አገልግሎት ለመስጠት ወይም ህግ ለማስጠበቅ) የተፈጠረ ድርጅት ነው።
11. ኢኖቬሽን፡- አዲስ ሃሳብ፣ ምርት፣ አገልግሎትና የአገልግሎት አሰጣጥ ሂደት ወይም ዘዴ በመፍጠር፣ በማልማት ወይም በማሻሻል በዘርፉ የሚስተዋሉ ችግሮችን መፍታት ወይም የዘርፉን ዕሴት የመጨመር ሂደት ነው።
12. የሁለትዮሽ ተቋማት (Bilateral Organisations)፡- በሁለት ወገኖች፣ ብዙ ጊዜ በሁለት አገሮች መካከል ለእርስ በእርስ ጥቅም የተመሰረተ ድርጅት፣ ስምምነት ወይም ግንኙነት ነው።
13. የባለብዙ ወገን ድርጅቶች (Multilateral Organizations)፡- ከሁለት በላይ ወገኖች ወይም አገሮች ትብብር በመፍጠር የጋራ ችግሮቻቸውን ለመፍታት ወይም የጋራ ግብን ለማሳካት የተመሰረተ ድርጅት፣ ስምምነት ወይም ግንኙነት ነው።
14. የለውጥ ኃይሎች፡- ተቋማዊ ለውጥን ተቀብለው አና ራሳቸውን አብቅተው የተቋሙን ተልዕኮ የሚያሳኩ አመራሮች፣ ሠራተኞች፣ አጋሮች እና ባለሚና አካላትን ያጠቃልላል።
15. የለውጥ አመራር:- ሥርዓትን በተከተለ መልኩ ሰዎችን፣ ቡድኖችን እና ድርጅቶችን በውጤታማነት በማዘጋጀት፣ በመደገፍ እና በመምራት በአሰራር ስርዓት፣ በቴክኖሎጂ፣ ወይም በሰው ኃይል ላይ ለውጡን ውጤታማ የማድረግ ሂደት ነው።
16. የምክር አገልግሎት፡- ለውጡን አስመልክቶ ለተቋማት ወይም ለግለሰቦች ሙያዊ ምክር እና ድጋፍ የመስጠት ተግባር ነው።
17. የሪፎርም መሪዎች:- ማለት በተቋም ወይም በማህበረሰብ ውስጥ አስፈላጊና ዘመኑን የዋጀ ለውጥና ማሻሻያዎችን በምሳሌነት የሚመራና በሌሎች ላይ በጎ ተጽዕኖ የሚያሳድር ሰው ነው።
18. የቡድን ልማት፡- በቡድን አባላት መካከል አንድነትና ትብብርን ተግባቦትን በማጠናከር የመሰባሰቡን ዓላማዎችን (ሪፎርሙን) እንዲሳካ የሚያስችል አቅም መገንባት ማለት ነው።
19. የኢንተርፐርኒያል ማይንድሴት (Entrepreneurial Mindset)፡- በተቋም ውስጥ ለውጥና መሻሻልን እውን ለማድረግ ዕድሎችን መለየት፣ ተነሳሽነትን መፍጠር፣ የተቋሙን አሰራርና የሥራ ቅልጥፍና ላይ ዕሴት ለማሳደግ ፈጠራን እውን ማድረግ የሚያስችል አመለካከትና ክህሎትን ያካትታል።
20. ገቢር ነበብ:-ማለት ጉዳዮችን ወይም ነገሮችን ከጽንሰ-ሃሳብ ወይም ከሃሳባዊ ትንታኔ ይልቅ በእውነተኛ እና በተጨባጭ ጉዳይ ላይ በማተኮር መስራትና የሚፈለገውን ውጤት ማስመዝገብ ነው፡፡
21. ገቢር-ነበብ አመራር፡- ተቋምን ወይም የተቋሙን ሪፎርም ሊተገበር በሚችልና እውነተኛ በሆነ መንገድ እና በእጅ ባለ ሃብት መምራት ማለት ነው።
22. ግምገማ፡- የሪፎርሙን አተገባበር ውጤታማነትና ጥራት በተወሰኑ መስፈርቶች ወይም የደረጃ አመዳደብ ሥርዓት መርምሮ ውጤቱን በመጠን መግለጽና ውሳኔ የመስጠት ሂደት ነው።
23. ጥራት ማረጋገጫ:- መስፈርቶችንና ስታንደርዶችን በመጠቀሞ የሪፎርሙን አተገባበርና ውጤታማነት በስርዓትና በተደጋጋሚ መከታተል፣ መገምገም እና የማሻሻል ሂደት ነው።
24. ፋወንዴሽኖች (Philanthropic Foundations)፡- ሃብታቸውን (ገንዘባቸውን፣ ባለሙያዎቻቸውን፣ ወዘተ) በማበርከት ዕገዛ የሚያደርጉ ለትርፍ ያልተቋቋሙ ድርጅቶች ናቸው።

ግብ 1፡- ተቋማዊ ተልዕኮን እና የለውጥ ሂደትን ግልጽ የሚያደርጉ የፖሊሲና የህግ ማዕቀፎችን የማዘጋጀትና የመፈፀም አቅም የሚገነባበትን አሰራር ማጎልበት
	· የፖሊሲና  የማስፈፀሚያ  ሰነዶች  እንዲሁም የህግ ማዕቀፎች ማዘጋጀት የሚያስችል የአሰራር እና የአቅም መገንቢያ/ስልጠና ማዕቀፍ ማዘጋጀት
· 	የፖሊሲና የማስፈፀሚያ ሰነዶችና የህግ ማዕቀፎች ለማዘጋጀስትት የሚያስችል አቅም መገንባት
· 	የፖሊሲና  የማስፈፀሚያ  ሰነዶችና  የህግ ማዕቀፎች ለመተግበር የሚያስችል አቅም መገንባት
	· የተዘጋጀ ማዕቀፍ
· የአቅም	ግንባታ ስራ የተሰራባቸው ተቋማት
· የአቅም	ግንባታ ድጋፍ የተደረገላቸው ተቋማት
	· የፖሊሲና የህግ
ማዕቀፎችን የማዘጋጀትናነየመፈፀም አቅም ጎለበቱ ተቋማት

	ግብ	2፡-	የተቋማዊ ለውጥ
መሰረታዊ ስራዎች ትግበራን ማጎልበት
	· የዘርፉን  ታሪካዊ  እና  ነባራዊ  ሁኔታ  ጥልቅ ትንተና ማድረግ
· 	የለውጥ ሂደት ግልጽ የሚያደርጉ ፖሊሲ እና የፖሊሲ ማስተግበሪያ ሰነዶችን (ፍኖተ-ካርታ፣
	· የተጠናቀረ የጥልቅ
ትንተና ሪፖርት ሰነድ
· የተዘጋጁ የሪፎርም ማስተግበሪያ ሰነዶች
	· የፖሊሲና የህግ
ማዕቀፎችን በውጤታማነት ማዘጋጀት የቻሉ

	ውጤት/output
	ስኬት/outcome

	
	ስትራቴጂዎች እና ማኑዋሎች) ማዘጋጀት
· 	የፖሊሲ ማስፈፀሚያ አዋጅ እና የህግ ማዕቀፎችን (ደንቦች፣ መመሪያዎች እና ስታንዳርዶች) ማዘጋጀት
	· የተዘጋጁ የህግና
የፖሊሲ ሰነዶች
	ተቋማት

	

ግብ 3፡- የመንግስት አገልግሎትና አስተዳደር ሪፎርም ዕቅድ ዝግጅት ሥርዓት መገንባትና ማጽናት
	· የሪፎረም	ዕቅድ	ዝግጅት፣	ክትትልና ግምገማን	መመሪያን መሰረት በማድረግ የሪፎርም ዕቅድ ማዘጋጀት
· 	በተዘጋጀው	ዕቅድ	ላይ	ተገቢው ግንዛቤ እንዲያዝ ሰልጠናዎችን ማመቻቸት
· 	ከሪፎርም ዕቅድ በመነሳት ዝርዝር ትግበራ ዕቅድ (Delivery Plan) እንዲያዘጋጁ ማድረግ፤
· የሪፎርም ዕቅዱን መተግበር
· 	የሪፎርም  ዝርዝር  ዕቅድ  ውጤት ፈጻፀም ክትትል	ለመደገፍ	የተዘጋጀውን	ሶፍትዌር በአግባቡ መጠቀም
	· የተዘጋጀ የሪፎርም ዕቅድ
· ስልጠናና የተሰጣቸው ተቋማት
· ዝርዝር የትግበራ እቅድ ዝግጅት ላይ ክትትልና ድጋፍ የተደረገላቸው ተቋማት
· በአግባቡ ስራ ላይ የዋለ ሶፍትዌር
	· ውጤታማ የሪፎርም
ዕቅድ ማዘጋጀትና መተግበር የቻሉ ተቋማት
· የሪፎርም ዕቅድ አፈፃፀም ሶፍትዌርን አሟልተው የተገበሩ ተቋማት

	ት.መ.2፡- የመንግስት አገልግሎትና አስተዳደር ሪፎርም ተግባሪ የለውጥ ኃይሎች  እና  መሪዎች  ልማት ሥርዓት ግንባታ


	የትኩረት መስኮች እና ግቦች
	ዋና ዋና ተግባራት
	ውጤት/output
	ስኬት/outcome

	


ግብ 4፡- የመንግስት አገልግሎትና አስተዳደር ሪፎርም ተግባሪ የለውጥ ኃይሎች ማፍራት የሚያስችል	ልምድ-ተኮር የሥልጠና ሥርዓትን መገንባት፣ መተግበር እና ማጽናት
	· ተግባርና ተሞክሮ (ልምድ) ተኮር የሥልጠና ማዕቀፍ ማዘጋጀት
· 	ማዕቀፉን መሰረት በማድረግ ሥልጠና ሞጁሎችን ማዘጋጀት
· 	ተግባር እና ልምድ-ተኮር የሥልጠናዎችን መስጠት
· 	ከየሥልጠናዎቹ የተሰበሰቡ ሪርቶችን መሰረት አድርጎ የሥልጠና ሂደቱን ጉድለቶችና ተግዳሮቶች ለመቅረፍ የሚያስችሉ ስልቶችን መለየት
· 	ቢያንስ በዓመት አንዴ የሥልጠናዎቹን ጤታማነት በተመለከተ ጥናት ማካሄድ እና የተለዩ  የመፍትሄ  ሃሳቦችን  ወደ  ተግባርመለወጥ
	· የተዘጋጀ ማዕቀፍ
· የተዘጋጁ የስልጠና ሞጁሎች
· ተግባር እና ልምድ-ተኮር ስልጠናዎች የተሰጣቸው ተቋማት
· የተመረጡ ስልቶች ተለይተው የተጠናቀሩበት ሰነድ
· የቀረበ የጥናት ሪፖርት
	· የተገነባውን ልምድ-
ተኮር የስልጠና ስርዓት በውጤታማነት መተግበር የቻሉ ተቋማት

	
ግብ 5፡- የለውጥ መሪዎችን መለየት የሚያስችል የአሰራር ሥርዓት መዘርጋት
	· የለውጥ	መሪዎች	የሚለዩበትን	የአሰራር
ማዕቀፍ	መሰረት	በማድረግ	በተቋም ደረጃ የልየታ ማኑዋል ማዘጋጀት
· 	በማዕቀፉ	እና	በተዘጋጀው	ማኑዋል	ላይ ተገቢውን ግንዛቤ እንዲፈጠር ማድረግ
· 	ማኑዋሉን	መሰረት	በማድረግ ለውጥ ሀይሎችን የመለየት ስራን ማከናወን
· የልየታ ስራውን መከታተልና መደገፍ 
	· የተዘጋጀ የልየታ
ማኑዋል
· ግንዛቤ የተፈጠረላቸው ተቋማት
· የለውጥ ኃይሎች መረጃ የተጠናቀረበት ሰነድ
	· ውጤታማ የለውጥ
መሪዎች ልየታ ማካሄድ የቻሉ ተቋማት





	የትኩረት መስኮች እና ግቦች
	ዋና ዋና ተግባራት
	ውጤት/output
	ስኬት/outcome

	

ግብ7፡- የለውጥ መሪዎችን አቅም በመገንባት መረጃቸውን በዲጅታል ቋት ውስጥ ማደራጀትና ለአገልግሎት ዝግጁ ማድረግ
	· የተዘጋጀ	ማዕቀፍን	መሰረት	በማድረግ	የለውጥ
መሪዎችን	ከለውጥ	ኃይሎች	መካከል መለየት የሚያስችል መስፈርት ማዘጋጀት
· በተዘጋጀው	መስፈርት	መሰረት የለውጥ መሪዎችን መለየት
· የለውጥ መሪዎችን አቅም ክፍተት መለየት
· ከአቅም ግንባታ ተቋማት ጋር ውል ስምምነት መፈፀም
· የለውጥ መሪዎችን ወደ አቅም ግንባታ ተቋማት በማስገባት አቅማቸውን መገንባት
· የለውጥ መሪዎች የዲጅታል ቋት ስለማት
· የለውጥ	መሪዎችን	መረጃዎች	ወደ ዲጅታል የመረጃ ቋት ማስገባት
· በዲጅታል	ቋቱ	ውስጥ	የተደራጀውን	መረጃ አስፈላጊ በሆነ ጊዜ ሁሉ መጠቀም
	· ለትግበራ ዝግጁ
የተደረገ መስፈርት
· በመስፈርቱ መሰረት የተለዩ የለውጥ መሪዎች
· የተፈረመ ስምምነት ውል
· የአቅም ግንባታ ስልጠና ያገኙ የለውጥ መሪዎች
· የለማ ዲጂታል ቋት
· ወደ ዲጂታል ቋት የገቡ መረጃዎች
· ለቀጣይ ቀሜታ የዋሉ ረጃዎች
· 
	· በውጤታማ የለውጥ
መሪዎች መረጃ ቋት ፈጥረው የተገበሩ ተቋማት
· በዲጂታል ቋት ተደራጅቶ ለጠቀሜታ የዋለ የለውጥ መሪዎች መረጃ

	ት.መ3፡-የሪፎርም	ኢኖቬሽን፣ የኢንተርፐርኒያል	ማይንሴት	እና የቡድን ልማት ሥርዓት ግንባታ

	የትኩረት መስኮች እና ግቦች
	ዋና ዋና ተግባራት
	ውጤት/output
	ስኬት/outcome

	

ግብ 8፡- የኢንተርፐርኒያል ማይንድሴት እና የቡድን ልማት ሥርዓት መዘርጋት
	· የኢንተርፐርኒያል	ማይንድሴት	እና	የቡድን ልማት ሥርዓት መገንባት የሚያስችል ማኑዋል ማዘጋጀት
· ከጽንሰ ሃሳቡ ጀምሮ በተዘጋጀው ኑዋል ላይ ተገቢውን ግንዛቤ መፍጠር
· በማኑዋሉ	መሰረት	የማሰልጠኛሞጁሎችን ማዘጋጀት
	· የተዘጋጀ ማኑዋል
· የተዘጋጀ የስልጠና ሞጁል
· በማኑዋሉ ላይ ግንዛቤ የተፈጠረላቸው ተቋማት
	· ውጤታማ
የኢንተርፐርኒያል ማይንድሴት እና የቡድን ልማት ሥርዓት የተገበሩ ተቋማት



ገጽ 63/67


	የትኩረት መስኮች እና ግቦች
	ዋና ዋና ተግባራት
	ውጤት/output
	ስኬት/outcome

	






ግብ 9፡- የኢንተርፐርኒያል ማይንድሴት እና የቡድን ልማት ሥርዓት መተግበርና ማጽናት
	· 	የስራ አፈጻጸም ጥራትና ውጤታማነት የሚዳብርባቸውን የጥራት ቡድኖች (Quality Circles) የሚቋቋሙበትን አሰራር መፍጠር
· 	በኢንፐርኒያል ማይንድ ሴት፣ በጥራት ቡድን እና ተያያዥነት ባላቸው ጉዳዮች ዙሪያ ተገቢውን ግንዛቤ መፍጠር
· 	የተሰጡ ሥልጠናዎችን መሰረት ያደረገ የአንድ ለአንድ ድጋፍና ክትትል (coaching) ስራዎችን ማከናወን
· 	የስራውን ውጤታማነት እና ጉድለት ማረጋገጥ የሚያስችል ጥናት ማድረግ
· 	የሥልጠናዎችን ሪፖርትና የጥናቶቹን
ውጤት መሰረት አድርጎ አስፈላጊውን ማሻሻያ በማድረግ ስራውን እያጠሩ መሄድ
	· የተፈጠረ የጥራት ቡድኖች ማቋቋሚያ የአሰራር ማዕቀፍ
· ግንዛቤ የተፈጠረላቸው ተቋማት
· የተካሄደ የአንድ-ለአንድ ክትትልና ድጋፍ
· የቀረበ የጥናት ሪፖርት
· ተግባራዊ የተደረጉ የጥናት ምክረ ሀሳቦች
	· የኢንተርፐርኒያል
ማይንድሴት እና የቡድን ልማት ሥርዓት መተግበርና
ማጽናት የቻሉ ተቋማት




	የትኩረት መስኮች እና ግቦች
	ዋና ዋና ተግባራት
	ውጤት/output
	ስኬት/outcome

	ት.መ.4፡- የመንግስት አገልግሎትና አስተዳደር ሪፎርም ትግበራ ምዘና፣ ግምገማ፣ ዕውቅ እና መልካም ተሞክሮ ቅመራ ስርዓት ግንባታ

	






ግብ 10፡- የለውጥ ትግበራ ምዘናና ግምገማ ሥርዓትን መዘርጋት፣ መተግበር እና ማጽናት
	· በተዘጋጀው  የለውጥ  አመራር  ትግበራ  ምዘናና ግምገማ ሥርዓት ማኑዋል ላይ ተገቢውን ግንዛቤ መፍጠር
· በተቋማዊ የሪፎርም ትግበራው ላይ ምዘናና ግምገማ ማካሄድ
· ለሚመለከተው የሪፎርም አስተባባሪ ተቋም ወቅታዊ ሪፖርት ማቅረብ፣ ግብረመልስ መውሰድ እና አስፈላጊ ማስተካከያዎችን ማካሄድ
· በዓመት አንዴ የክትትል፣ ግምገማ፣ ግብረ-መልስ አተገባበር ሥራዎቹን ውጤታማነት የተመለከተ ጥናት ማካሄድ
· የክትትል፣ ግምገማና ግብረ-መልስ አተገባበር ሪፖርቶችን እና የአተገባበር ውጤታማነት ጥናት ውጤት ላይ ተንተርሶ በአተገባበር ሥርዓቱ ላይ አስፈላጊውን ማሻሻያ ማድረግ
	· ግንዛቤ የተፈጠረላቸው
ተቋማት
· ምዘናና ግምማ የተካሄደባቸው ተቋማት
· የምዘናና ግምገማ ግብረ- መልስ የተሰጣቸው ተቋማት
· የቀረበ የጥናት ሪፖርት
· ማሻሻያ ተደረገባቸው አፈፃፀሞች
	· በለውጥ ተግበራ
ምዘናና ግምገማ ስርዓቱ መሰረት ውጤታማ አፈፃፀም ማስመዝገብ ተቋማት


	የትኩረት መስኮች እና ግቦች
	ዋና ዋና ተግባራት
	ውጤት/output
	ስኬት/outcome

	








ግብ 11፡- የሪፎርም አፈጻጸም የዕውቅና እና ሽልማት ሥርዓትን መዘርጋት፣ መተግበር እና ማጽናት
	· በተዘጋጀው የዕውቅና እና ሽልማት ማኑዋል እና የህግ ማዕቀፍ አተገባበር ላይ ተገቢውን ግንዛቤ መፍጠር
· 	የዕውቅና እና ሽልማት ቡድን በማቋቋም በተካሄደው ምዘናና ግምገማ ውጤት መሰረት አስፈላጊውን ልየታ ማካሄድ
· 	በልየታው ላይ በመመስረት ዕውቅና እና ሽልማትን ተግባራዊ ማድረግ
· 	መልካም ተሞክሮዎችን በመለየት መቀመር እና እንዲሰፋ ማድረግ
· 	እንደ አስፈላጊነቱ የቤንች ማርክ አሰራርን ተግባራዊ ማድረግ
· 	በዓመት አንዴ የዕውቅና እና ሽልማት ሥርዓትን አተገባበር ውጤታማነት የተመለከተ ጥናት ማካሄድ
· የዕውቅና እና ሽልማት አተገባበር ሪፖርቶችን እና የአተገባበር ውጤታማነት ጥናት ውጤት ላይ ተንተርሶ በአተገባበር ሥርዓቱ ላይ አስፈላጊነቱ እንደ አስፈላጊነቱ ማሻሻያ ማድረግ
	· ግንዛቤ የተፈጠረላቸው
ተቋማት
· የተካሄደ ልየታ
· ተግባራዊ የተደረገ የእውቅናና ሽልማት መርሃግብር
· መልካም ተሞክሮዎች የተቀመሩበት ሰነድ
· ተግባራዊ የተደረገ የቤንችማርኪንግ አሰራር
· የቀረበ የጥናት ሪፖርት
	· በውጤታማነት
የተተገበረ የሪፎርም አፈጻጸም የዕውቅና እና ሽልማት ሥርዓት
· የሪፎርም አፈጻጸም የዕውቅና እና ሽልማት ሥርዓቱን በውጤታማነት የተገበሩ ተቋማት





	የትኩረት መስኮች እና ግቦች
	ዋና ዋና ተግባራት
	ውጤት/output
	ስኬት/outcome

	ት.መ.5፡- የመንግስት አገልግሎትና አስተዳደር ሪፎርም ስታንዳርዳይዜሽን እና ጥራት ማረጋገጫ ሥርዓት ግንባታ

	



ግብ 12፡- የመንግስት አገልግሎትና አስተዳደር ሪፎርም ስታንዳርዳይዜሽን ሥርዓት መዘርጋት፣ መተግበርና ማጽናት
	· በመንግስት  አገልግሎትና  አስተዳደር  ሪፎርም ዙሪያ በተዘጋጁ ስታንዳርዶች እና መለኪያዎች ላይ ተገቢው ግንዛቤ እንዲጨበጥ ማድረግ
· የስታንዳርድ መለኪያ/ቼክሊስት መቅረጽና ወደ ትግበራ መግባት
· ወደ ተቀመጡት ስታንዳርዶች ለመድረስ ተገቢውን የሪፎርም ስራዎች ማከናወን
· የስታንዳርዳይዜሽን	ክትትልና	ግምገማ ቡድን/ማዕከል በማቋቋም በአፈጻጸሙ ዙሪያ ወቅታዊ ኦዲት ማካሄድ
· በተደረገው የኦዲት ግብረ-መልስ መሰረት ስታንዳርዱን ለማሟላት በየወቅቱ የማሻሻያ ስራዎችን ማከናወን
	· ግንዛ የተፈጠረላቸው
ተቋማት
· የተቀረፁና ወደ ትግበራ የገቡ የስታንዳርድ መለኪያ ቼክሊስቶች
· የተካሄደ ወቅታዊ  ሪፎርም ትግበራ አፈፃፀም ኦዲት
	· የሪፎርም
ስታንዳርዳይዜሽን ሥርዓቱን በውጤታማነት መተግበርና
ማጽናት የቻሉ ተቋማት



	የትኩረት መስኮች እና ግቦች
	ዋና ዋና ተግባራት
	ውጤት/output
	ስኬት/outcome

	ግብ13፡- የመንግስት አገልግሎትና
አስተዳደር ሪፎርም ትግበራ ጥራት ማረጋገጫ ሥርዓት መገንባት፣ መተግበርና ማጽናት
	· የጥራት	ማረጋገጫ	/accreditation/	እንዲሰጥ
ስልጣን ባለው አካል ማስገምገም
· በሚሰጠው	የምዘና	ግብረ-መልስ መሰረት አስፈላጊውን መፈጸም
· የስርዓቱን ቀጣይነት ማረጋገጥ
	· ስልጣን በተሰጠው አካል የተደረገ ግምገማ
· ተግባራዊ ተደረገ ግብረ-መልስ
	· በውጤታማነት
የተተገበረ የሪፎርም ትግበራ ጥራት ማረጋገጫ ስርዓት



[bookmark: _bookmark36]አባሪ 2፡- የስትራቴጂው የምዕራፍ ሁለት ትግበራ መከታታያ ግቦች እና የቁልፍ ውጤት አመልካቾች (KPIs)

	የትኩረት መስኮች እና ግቦች
	ዋና ዋና ተግባራት
	ውጤት/output
	ስኬት/outcome

	ት.መ.1፡-	ውጤታማ	የገንዘብ፣ የቁሳቁስና ቴክኖሎጂ ሃብት ፍለጋና አጠቃቀም ስርዓት ዝርጋታ

	ግብ 1፡- የሃብት ፍለጋና አጠቃቀም ሥርዓት መዘርጋት
	· የሃብት ፍለጋና አጠቃቀም ማኑዋል ማዘጋጀት
· በሃብት ፍለጋና አጠቃቀም ማኑዋሉ አተገባበር ላይ ስልጠና መስጠት
· የሃብት ፍለጋና አጠቃቀም ሂደቱ ሥርዓቱን የተከተለ መሆኑን መከታተልና መገምገም
	· የተዘጋጀ ማኑዋል
· ስልጠና	የተሰጣቸው ተቋማት
· የተካሄደ	ክትትልና ግምገማ
	· በውጤታማነት የተተገበረ
የሀብት ፍለጋና አጠቃቀም ስርዓት

	
ግብ 2፡- ፍላጎትን መሰረት ያደረገ የሃብት ፍለጋ ሥርዓት ትግበራን ማጠናከርና ማጽናት
	· የኃብት  ማፈላለግ   ሥራውን   ማከናወንና
ሂደቱን በመከታተል ዳር ማድረስ
· የተገኘውን ኃብት በአግባቡ መጠቀም
· በሃብት ፍለጋ እና አጠቃቀም ረገድ የሚስተዋሉ ችግሮችን የሚለይ ጥናት ማካሄድ
· በተደረገው ጥናት የተሰነዘሩ የመፍትሄ ሃሳቦቹን  ተግባራዊ  ማድረግና  ሥርዓቱን 
	· ሞቢላይዝ
የተደደረገ ሀብት
· የቀረበ የጥናት ሪፖርት
· ወደ ትግበራ የተገቡ የመፍትሔ ሀሳቦች
	· ውጤታማ የሀብት
ፍለጋና አጠቃቀም መተግበር የቻሉ ተቋማት




	የትኩረት መስኮች እና ግቦች
	ዋና ዋና ተግባራት
	ውጤት/output
	ስኬት/outcome

	
	ማዘመን
	
	

	ት.መ2፡-	ስኬታማ	የምሁራን ተሳትፎ

	ግብ	3፡-	የምሁራን ፍለጋና አጠቃቀም ሥርዓትን መዘርጋት
	· የምሁራን	ፍለጋና	አጠቃቀም	ማኑዋል
ማዘጋጀት
· በማንዋሉ አጠቃቀም ላይ ሥልጠና መስጠት
· ምሁራን	የሚሳተፉበት	የሪፎርም ዕውቀት ማዕከል መመስረት
	· የተዘጋጀ ማኑዋል
· ስልጠና ገኙ ተቋማት
· የተደራጀ የሪፎርም ዕውቀት ማዕከል
	· በውጤታማነት የተተገበረ
የምሁራን ፍለጋና አጠቃቀም ሥርዓት

	ግብ 4፡- ምሁራን ከመንግስት አገልግሎትና አስተዳደር ዘርፉ ጋር በትብብር እንዲሰሩ ማድረግና ሥርዓቱን ማጽናት
	· ምሁራን በመንግስት አግልግሎትና አስተዳደር ዘርፍ ውስጥ በትብብር እንዲሰሩ የሚያስፈልጓቸውን ጉዳዮች መለየት እና ማደራጀት
· ከሲቪል ሰርቪሱ ጋር በትብብር መስራት የሚፈልጉና የሚችሉ ምሁራንን መለየትና መረጃቸውን ማደራጀት
· በምሁራኑ እና በሲቪል ሰርቪሱ መካከል በጋራ ተጠቃሚነት ላይ የተመሰረተ የትብብር ሥርዓት በመፍጠር በጋራ መስራት
	· በምሁራን ተሳትፎ ላይ ተለይተው የተጠናቀሩ መረጃዎች
· ከሲቪል ሰርቪሱ ጋር የመስራት ፍላጎት ያላቸው ምሁራንን መረጃ የያዘ ሰነድ
· የተፈጠረ
	· በመንግስት
አገልግሎትና አስተዳደር ዘርፉ እና በምሁራን መካከል ተፈጥሮ በውጤታማነት የተተገበረ የትብብር ማዕቀፍ




	የትኩረት መስኮች እና ግቦች
	ዋና ዋና ተግባራት
	ውጤት/output
	ስኬት/outcome

	
	· በሲቪል   ሰርቪሱና   በምሁራኑ   መካከል በተከናወነው ትብብር ላይ የፋይዳ ጥናት ማድረግ
· ከምሁራኑ ጋር የሚደረገውን ትብብር ማጽናት ያስችል ዘንድ የምሁራን ማኅበር መመስረት፤
· በሥራ ሪፖርቶችና በግምገማ ውጤት ላይ ተንተርሶ አስፈላጊውን ማሻሻያ በየጊዜው እንዲደረግ ማድረግ
	የትብብር
ስርዓት/አሰራር
· የቀረበ የዳሰሳ ጥናት ሪፖርት
· የተመሰረተ የምሁራን ማህበር
· ማሻሻያ የተደገረባቸው አሰራሮች

